recursal/SuperWikiNEXT-32B huggingface dataset:
座標: 26°19′1.2″N 111°23′39.1″E﻿ / ﻿26.317000°N 111.394194°E﻿ / 26.317000; 111.394194

**紫水河**（粵拼：zi2 seoi2 ho4），又叫**紫溪河**（zi2 kai1 ho4），係位於湖南東安嘅河，係湘江嘅一級支流，譽爲東安嘅母親河。

地理
--

紫水河發源喺東安境內嘅舜皇山，位置喺座山北面高掛嶺嘅洋和坪，源頭河名叫老龍江。然後佢一路匯合支流，大概從西北向東南噉流，流過大廟口、紫溪市、白牙市（東安縣城）、井頭圩等地，最後喺大江口匯入湘江。

紫水河全長72公里（有講法話係96公里），流域面積983平方公里，落差有成1550幾米，坡降11%，年均流量7億立方米左右，平均流量23.85立方米/秒。因爲佢成個流域喺高山入丘陵嘅地帶，所以河水湍快，灘多灣急。但大江口到紫溪市爲止嘅河段可以全年通行木帆船。

名同傳說
----

呢條河有幾個相關嘅名。喺古代，佢原名叫做**太陽溪**（taai3 joeng4 kai1），從呢個名嘅意思衍生出幾個類似嘅河名：**大陽江**（daai6 joeng4 gong1；喺古代「大」同「太」係通字）、**大陽川（水）**（daai6 joeng4 cyun1 seoi2）。

上古傳說五帝中嘅舜帝曾經南巡，佢幾次南狩喺紫水河源頭嘅山區，因此座山叫做舜皇山，離開舜皇山時佢係坐船順住太陽溪漂流出到湘江噉。當舜帝駕崩時，佢葬落九嶷山，落葬地同樣喺東安所屬嘅永州地區一帶，佢嘅妃子娥皇同女英來奔喪，係噉喊，眼水瀨喺啲竹變成斑竹，喊到冇眼淚、喊出血水，啲血水入咗太陽溪，河水變成紫色。根據呢個傳說，條河得名**紫水（河）**、**紫溪（河）**。後來娥皇同女英跳入湘江自盡，成爲楚人拜祭嘅神仙湘夫人，又叫湘妃。

攷
-

1. 1 2 3  〈天地圖〉. 原著喺2019年3月13號歸檔. 喺2019年3月20號搵到.
2. 1 2 3  據Google地圖嘅地理資訊。
3. 1 2 3 4  〈紫水河名稱的由來〉. 《湖南東安舜皇山國家級自然保護區》. 2017年2月27號. 喺2019年3月20號搵到.`{{cite web}}`: CS1 maint: url-status (link)
4. 1 2 3 4  〈東安人的母親河，爲啥取名「紫水河」〉. 《每日頭條》. 2017年2月18號. 原著喺2020年3月28號歸檔. 喺2019年3月20號搵到.
5. ↑  萬里 (2011年). 《《湖湘文化辭典》》. ISBN 7999008974.
一個足球嘅龍門
**搬龍門**（粵拼：bun1 lung4 mun4；moving the goalposts，或者 shifting the goalposts）呢句嘢源自英國，字面上解係指喺啲有龍門嘅運動入面場波打打吓改變個龍門嘅位置，會噉做嘅通常係技不如人輸緊嗰一方－喺呢個情況入面，因為輸緊而搬龍門嗰一方出緊矛招，等自己表面上好似冇輸到噉。而喺哲學上，「搬龍門」俾哲學家攞咗嚟指一種非形式謬論，指緊啲講緊謬論嘅人喺討論中途改變對對方嘅要求，等自己望落好似冇輸到噉。

謬論
--

始祖鳥嘅化石
哲學上係噉樣形容搬龍門謬論嘅：提出咗某個主張嘅人喺場討論當中傾傾吓突然間改變對對方嘅要求，仲要扮到對方因為滿足唔到嗰個新要求就等如滿足唔到個舊要求噉；通常噉係因為個對方提出咗啲好強嘅理據，俾人睇到原先嗰個主張係唔真確唔合理嘅，於是提出嗰個主張嘅人會提出第個主張，對方處理唔到個新主張就扮到好似個舊主張係啱嘅噉－但係事實上，個舊主張都仲係唔真確唔合理嘅。就好似技不如人踢踢吓波俾人入咗，跟手唔係認衰，而係將個龍門搬走，仲指住對手話對手冇入波。

例子
A 君：我認為進化論係錯嘅，因為佢根本冇證冇據。
B 君：查實呢，進化論有好多證據，例如係科學家掘到啲始祖鳥嘅化石同似現代雀鳥嘅化石出嚟，仲有...（詳請請睇進化論嘅證據）
A 君：超，佢揾到始祖鳥化石同似現代雀鳥嘅化石之嘛，但係又冇親眼睇過嗰啲生物，所以進化論根本冇證據支撐。
B 君：你噉即係搬緊龍門啫。
（而且如果吓吓都要親眼見到先算證據嘅話，噉好多嘢都唔信得。）
喺呢場對話入面，B 君攞咗一啲證據出嚟，呢啲證據顯示 A 君原先嗰句主張係錯嘅－進化論真係有證據－但係 A 君唔係認衰或者嘗試回應 B 君啲證據（例如係如果佢認為 B 君啲證據唔合理，解釋吓點解佢會噉諗），而係提出一個新要求－要求親眼睇到嗰啲生物，仲要講到好似 B 君處理唔到呢個新要求就等如原先嗰個主張係啱嘅噉。

運動方面嘅例子
-------

睇埋
--


|  |  |
| --- | --- |
|  | 維基辭典有呢個詞嘅解釋：**搬龍門** |

* 謬論
	+ 冇真正嘅蘇格蘭人
* 罅之神（God of the gaps）

攷
-

1. ↑  "Moving the goalposts". Phrases.org.uk.
2. ↑  Safire, William (28 October 1990). "On Language; Moving the Goalposts". *The New York Times*.
3. ↑  Moving the Goalposts - Logically Fallacious
4. 1 2  Clark, Jef et al. (2005). "Moving the goalposts," Humbug! The Skeptic’s Field Guide to Spotting Fallacies in Thinking, p. 101.
5. ↑  Hobbs, Jeremy. "Moving the Goal Posts," The New York Times.
搵緊第二樣意思嘅話，請睇〈**火炬 (搞清楚)**〉。
喺英國嘅火炬，英文嗌「torch」。英國南部嘅路維士（Lewes），每年11月5號係Guy Fawkes Night，當晚啲人就係成晩玩火來慶節。
喺日本嘅巨型火炬，日文嗌做「大松明」。呢支火炬係喺近江八幡嘅八幡祭時用嘅。
火炬。呢支火炬係用銅棒喺棒頭捲嚿布整成
舉起火炬嘅自由女神像
路維士（Lewes）慶祝Guy Fawkes Night時嘅景象
**火炬**（粵拼：fo2 geoi6），又叫**火把**（fo2 baa2），係一種光源，照明用嘅。火炬要手揸，點着火先用得，最簡單嘅火炬就係點着支乾柴就噉揸。火炬嘅樣係要有一條長嘅棒棍狀物體，一頭手揸，另一頭用來點火，爲咗燒耐啲、容易點着、無咁易熄，一般放啲易燃物喺點火嗰處，比如話裁塊布落來，浸啲松香，然後捲喺點火嗰頭。

未有電燈之前，西洋諸如城堡、教堂等石構建築以及地牢呢啲地方係用火炬照明嘅，即係喺走廊、房嘅牆壁高啲嘅地方安啲凸出嘅燭臺（sconce，又可以嗌做壁燈），而支火炬就插喺嗰度。

除咗可以夜時照光，喺世界好多地方火炬重象徵光明，上面嘅火睇做聖火，火炬變成祭祀時嘅祭器。而有啲地方重以火做主題，玩火來慶節，比如日本嘅火祭（日文：火祭り），佢哋呢種習俗源自於夏天啲田上面有害蟲飛，要舞支大火炬來燒佢哋，呢種驅蟲風俗嗌做「蟲送」、「蟲追」，後來呢種農事演變爲火祭，兼且多咗祈求五穀豐登、無火燭、無蟲災嘅祈願。

火炬呢個詞又可以調轉寫做**炬火**，除咗可以指火把，又有「點着火把」嘅意思；此外又有個無咁常用嘅詞，叫**松明**（cung4 ming4），噉係因爲啲山松油脂多，劈開再點着可以照明。

祭祀、儀式用嘅火炬
---------

好多地方過節祭神時用到火炬，可以用佢來天黑照明，又可以傳遞聖火。比如話夜晚時着起成排嘅火炬，照光條路，亦可以畀啲人睇清啲儀式，同時火炬本身可以用來搞儀式，比如嗰啲玩火嘅節慶，有啲將好多支柴紮埋燒，整成支巨型火炬，搞大個場面，亦有啲成班人一人一支火炬來舞來舞去。類似嘅同火有關嘅儀式重有送火、河燈。一般來講以火做主題嘅祭祀儀式大多喺晚黑舉行，係爲咗酬神或者祭啲死人，呢點係世界各國民族共通嘅，無論係亞洲（比如日本）定係歐洲（比如古希臘、羅馬）。

運載聖火最出名嘅火炬係奧運聖火，奧運聖火係開奧運會時燒着嘅聖火，從採火之後一直燒，燒到閉幕爲止，採火地點都係希臘，再經過聖火傳遞行渾各國，最後到達奧運主辦國，呢個傳遞嘅過程就係靠支火炬。呢個活動係自1936年柏林奧運會開始搞起，之後成爲奧運傳統。

除咗奧運，其他一啲體育賽事都會用火炬。市面上亦有得賣，呢種火炬入面裝有專用燃料，有火焰式同無焰式兩種。

喺日本，舊時啲神社燒火炬係用麻木嘅，不過到咗昭和二十三年（1948年）強化施行大麻取締法（日文：大麻取締法），之後就無乜點用，而家喺日本得返兩間神社重會燒麻木。

入水火炬
----

喺火炬點火嗰頭溝啲硫磺同石灰再點着，噉樣就算入咗水啲火都唔會熄。噉樣嘅火炬喺古羅馬時就已經用緊。

入水用嘅火炬除咗西方有，東亞亦有。比如日本舊時啲忍者用火藥整嘅火炬，稱之爲「忍者松明」、「水松明」，佢就係用竹筒裝啲火藥整成嘅，潛咗入水都唔熄火。比如而家有嘅實物，就係支70厘米長、7厘米粗嘅火炬，佢表面包住層竹皮，而隻把手係桐木整嘅，兼且支柄度有文化十二年（1815年）嘅筆墨題字。入水火炬除咗可以水中照明，亦可以打仗時愛來放火，因爲佢淋水唔熄，做放火火種啱曬。

具體嘅整法有各家秘方，其中有啲喺兵書度記低咗。比如話日本上泉信綱（日文：上泉信綱）所傳嘅《訓閱集》（以戰國風改編嘅大江家兵書）卷四《戰法》中就有《用火秘方》，其中就講到「無論水中定豪雨，火都唔熄嘅火炬」，實則上就同忍者用嘅水松明類似，都係喺竹筒內放啲特殊火藥，呢種火藥係「一掂水就着火」，稱爲「不知火秘方」。

表演用火把
-----

用喺雜技嘅火把（英文：Torch (juggling)）係空中拋物表演（英文：Toss juggling）嘅常用道具。一般表演時，將支火把掟到半空，再喺佢跌落時空手接返住，技藝高嘅，甚至可以連續循環噉拋接。拋火把嘅表演方法同拋大棍（日文：クラブ (ジャグリング)）、飛刀（日文：ナイフ (ジャグリング)）一樣，而火把因爲啲火舞來舞起嘅景象、以及啲火劃過空中嘅聲，能夠畀觀眾好刺激深刻嘅印象。不過因爲用到火，所以幾牙煙下，初學者玩唔到呢味嘢，就算係熟手，亦要隨時留心無畀火傷到。

火炬除咗用喺專業表演外，好似露營燒着營火後亦可以攞來玩，不過要注意安全，小心火燭。

象徵上嘅火炬
------

火炬一般象徵住光明，有「驅除黑暗」、「照光一切、引領世界」嘅寓意。比如話右手高舉火炬嘅自由女神像又有遞個名做「自由照耀世界」（Liberty Enlightening the World）。不過火炬亦可以象徵住黑暗同死亡，喺古希臘、古羅馬嘅神話度，死神他拿度斯（Thanatos）就係揸住火炬，唔同尋常在於支火炬係倒轉揸嘅，倒轉交叉嘅火炬亦係古希臘羅馬文化當中喪禮嘅象徵。火炬向下象徵住死，掉返轉，向上嘅火炬象徵生命、真理，而熄咗着返嘅火炬象徵返生、復興。

作爲驅除黑暗象徵嘅火炬，經常畀啲政治團體、政黨用來做自身符號。比如英國保守黨曾經用一隻揸住火炬嘅手作爲佢嘅黨標，同時英國工黨喺1983年嘅嘜頭亦用到火炬，呢個嘜頭將象徵農民嘅鋤頭同火炬一齊交叉。剛果前身薩伊嘅國旗就係將隻揸住火炬嘅手擺喺國旗正中，呢隻手就係象徵革命同自由。

攷
-

1. ↑  〈詞語「炬火」的解釋〉. 漢典. 喺2014年11月9號搵到.
2. ↑  〈詞語「松明」的解釋〉. 漢典. 喺2014年11月9號搵到.
3. ↑  見於《伊賀町史》（1979年）254頁到255頁嘅張相。
4. ↑  〈死亡天使（Angels of Death）——象徵主義之中的死神形象〉. 藝術天堂. 喺2015年2月3號搵到.
5. ↑  〈剛果民主共和國〉. 全球旗幟. 2009年1月25號. 喺2015年2月3號搵到.
| How to read a taxoboxHow to read a taxobox**窄叶薰衣草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 脣形目 Lamiales |
|
|
|
|
|
|
|
|
| 科 | 唇形科 Lamiaceae |
|
|
|
|
|
| 屬 | 薰衣草屬 *Lavandula* |
|
|
|
|
|
|
|
| 種 | **窄葉薰衣草 *L. angustifolia*** |
|

 |
|
| 二元學名 |
| ***Lavandula angustifolia***Mill. |
|
|
|
|
|
|
|
|
|
|
|
|
|
|
| 別名 |
| *L. officinalis* Chaix *ex* Vill.
*L. spica* DC.
*L. vera* DC. |

**窄葉薰衣草**（粵拼：zaak3 jip6 fan1 ji1 cou2；學名：*Lavandula angustifolia*）；第個名係**拉雲達**（laai1 wan4 daat6）或**靈香草**（ling4 hoeng1 cou2）；佢係唇形科薰衣草屬嘅長年生常綠草本植物或灌木仔，原產地喺地中海北邊嘅歐洲海邊地區同埋大洋洲嘅群島國入面。

形態
--

呢樖嘢一般有3——6dm高，最高都唔超過9dm。叢生品種，有分枝。而葉係橢圓形嘅披針樣，長3——15mm，闊16——38mm。而佢嘅花係穗狀花序品種，一次生6——10朵，冚唪唥生喺枝頂，花色一般係深藍色、紫藍色、粉紅色或白色嘅品種，不過大多數都係紫藍色嘅品種。而花序下邊有條長1——3dm嘅冇葉幼莖響度。成樖嘢都幾清香吓。佢嘅果有光澤，有嚿基部嘅着生面響度。

適應環境
----

呢樖嘢鍾意喺有夠嗮陽光嘅壤土或沙地嗰度生，而且重幾禁（kam1）凍吓，但係佢要喺比較乾燥嘅環境嗰度生。佢唔禁（kam1）濕或熱辣辣嘅天氣。

用途
--

呢種植物唔單止可以畀人睇之外，佢嘅花同葉都可以用嚟做藥、精油或香草茶都得。

### 藥用價值

窄葉薰衣草嘅花同葉有清熱解毒，散風止痕嘅功效。

相
-

|  |  |  |  |  |
| --- | --- | --- | --- | --- |
| 

|  |
| --- |
| 藍花品種 |
| 藍花品種  |

|  |
| --- |
| 喺法國地區入面種嘅窄葉薰衣草 |
| 喺法國地區入面種嘅窄葉薰衣草  |

 |

### 用途

|  |  |  |  |  |
| --- | --- | --- | --- | --- |
| 

|  |
| --- |
| 由窄葉薰衣草整成嘅茶葉 |
| 由窄葉薰衣草整成嘅茶葉  |

|  |
| --- |
| 窄葉薰衣草嘅盆栽 |
| 窄葉薰衣草嘅盆栽  |

 |

有關嘅書
----

* 中国外来植物 第365——366页 上海科学技术出版社　　ISBN 978-7-5478-0780-4

出面網頁
----

|  |  |
| --- | --- |
|  | 維基同享有多媒體嘅嘢： **窄葉薰衣草** |

* （繁體中文）（英文）薰衣草 Xunyicao 藥用植物圖像數據庫 (香港浸會大學中醫藥學院)
* 唇形科：狭叶薰衣草 Lavandula angustifolia 360Doc个人图书馆
* 狭叶薰衣草 韦博士花卉网
「軍艦」跳轉嚟呢度。要睇第啲意思，請去【**軍艦 (搞清楚)**】。


美國海軍嘅提康德羅加級（Ticonderoga）巡洋艦：USS Port Royal（CG-73）。 USS指美國海軍Port Royal係美國一個地名，喺此成為巡洋艦嘅名字，CG-73係海軍編列、管理軍艦嘅編號。 
中國古代水師戰船
鴉片戰爭時期嘅西方蒸氣機風帆雙動力砲艦，此艦為法軍拿破崙號
**戰船**係用嚟打仗，開片用嘅船，船上裝有武器。大隻嘅戰船叫「戰艦」。

軍用
--

**軍用艦船**軍艦係列入海軍編制，用於完成戰鬥任務同保障任務嘅戰鬥艦艇同特種艦艇，現代軍艦一般裝有導彈、火砲、魚雷、水雷、反潛武器同其它兵器，有啲重載有作戰飛機同直升機。

歷史
--

15世紀後，火砲逐漸成為歐洲風帆戰艦嘅主要武器。17世紀中葉，開始依甲板層數同火砲數量畀戰艦分級。一，二，三，級艦火力力量強，作戰時排成一線戰列進行射擊，故稱戰列艦，佢哋構成海軍嘅基本戰鬥核心；四，五級艦火力較弱，但航速較快，被稱為巡航艦，其使命係進行偵察同喺海運航線上活動；六級艦主要用於通信勤務。

19世紀喺軍艦發展史上佔有特殊嘅地位，喺動力，船體，火砲等方面完成咗由古代戰船向現代軍艦嘅演變。

1813年，建成咗第一艘以蒸汽機為動力嘅軍艦－裝有20門大砲嘅德莫羅哥斯號。佢係由著名嘅美國科學家"蒸汽船之父"富爾頓設計嘅，呢實際上係一座用明輪推動嘅浮動砲台。明輪效率低，喺海戰和風浪中容易受損，呢喺某種程度上限制咗蒸汽動力軍艦嘅發展。

1816年螺旋槳推進器誕生之後，英國於1844年前後建造咗第一艘螺旋槳戰艦－響尾蛇號，呢導致咗蒸汽機終於成為軍艦主要動力。但喺此後嘅相當於長嘅一段時間內，軍艦上用保留風帆作為輔助動力。 19世紀末，啲人開始研製以汽輪機為動力嘅軍艦，第一艘裝有汽輪機嘅軍艦係1904年下水嘅英國紫石英號巡洋艦。

早喺火砲開始用於海軍時，啲人就萌發咗建造裝甲艦嘅思想。

1792年，西班牙同法國人圍攻直布羅陀要塞時，就曾喺木製風帆戰船上安裝裝甲，以抵禦岸炮嘅砲火，但係由於動力嘅問題，使建造裝甲艦嘅思想喺當時難以實現，只有喺蒸汽機得到應用後，才使佢能夠從夢想變為現實。

1854年，法國建造咗一座裝有10厘米厚鋼板裝甲浮動砲台，用佢來襲擊俄國嘅克里米亞要塞，佢經受住咗俄軍嘅猛烈炮火，而俄軍卻喺法國軍艦嘅攻擊下被迫投降。呢使各海軍大國接受咗需要裝甲軍艦嘅思想，開始大規模建造呢種軍艦。

1859年，法國首先建造咗世界上第一艘裝甲軍艦－光榮號裝甲巡洋艦。"光榮"號係一艘木殼裝甲艦，木製船身，包有鐵皮裝甲，以蒸汽機為主機，以風帆為輔助動力，排水量5617噸，裝備有36門舷炮。佢嘅設計師係杜普羅梅。

1861年，英國建造咗世界上第一艘鐵殼裝甲艦－勇士號。初期嘅裝甲軍艦係喺木殼或鐵殼軍艦嘅兩舷中部或成個船舷裝上裝甲，蒸汽機功率唔足，仲需輔以風帆。直到19世紀70年代後，工業能夠生產出馬力大而又經濟可靠嘅蒸汽機，毋須風帆助力之後，才得以建造全裝甲嘅軍艦。

早期嘅蒸汽動力軍艦裝備嘅仲係固定嘅舷炮，並且係從砲口裝填球形實心背景嘅前裝式滑膛砲。就喺裝甲戰艦問世之際，開始出現咗安裝喺軍艦縱軸線上用裝甲防護嘅旋轉砲塔型艦炮。佢可以根據需要向各個方面開砲，呢使艦炮嘅數量可一下子減少一半。 1906年，英國製造嘅以汽輪機為主機，裝有5座雙聯裝砲塔嘅裝甲艦無畏號戰艦下水咗，佢標誌著現代軍艦朝代嘅開始。

種類
--

Template:軍事

* 航空母艦
* 戰列艦
* 巡洋艦
* 驅逐艦
* 護衛艦
* 巡防艦
* 護衛艇
* 導彈快艇
* 補畀船
* 兩棲戰艦
* 水雷戰艦艇
* 潛艇
圖案窗格
木雕窗格
日本障子亦可謂窗格一類
**窗格**，窗一種，木窗中間，有木條砌成有格花紋，成窗通窿透光透風。另外又寫**窗隔**，阻隔之意。又或寫做**窗槅**。有時為咗隔寒，而糊紙糊紗。有時窗格內再加堂卷簾。窗格靚起上來，稱得上木雕藝術。

後期有啲就唔用紙，而用玻璃。隔寒之餘，透光更好。有啲用彩色玻璃，更加多色彩。

文
-

文學上有唔少窗格。大宋沈括夢溪筆談有寫，「蘇易簡為學士、已寢遽起、無燭具衣冠、宮嬪自**窗格**引燭入照之。」可見燭光由外面照得入。大宋楊誠齋有詩荔枝堂夕眺，「迎寒**窗隔**重糊遍、只放書邊數眼明。」可知窗格會貼紗貼紙，阻擋風寒。

大明大清時，種種章回小說，有唔少講到窗格。西遊記，「堂後有一座大樓、樓上**窗格**半開、隱隱見一頂黃綾帳幔。」水滸傳又有寫，「童子點上燈來、閉了**窗格**、掇張桌子、鋪下五六碟菜蔬。」可知開得閂得，窗咁用。紅樓夢，寫「咱們如今都系霞影紗糊的**窗槅**。」又寫「**窗格**門戶一齊摘下、全掛彩穗、各種宮燈。」窗格都拆得落來。同樣亦見喺儒林外史，「張俊民領著小廝、自己動手把六扇**窗格**盡行下了、把桌子抬到簷內。」

攷
-

1. ↑  〈第七十九回　薛文龍悔娶河東獅　賈迎春誤嫁中山狼〉. `{{cite web}}`: Check `|url=` value (help)
**周旨**（粵拼：zau1 zi2；？—？），係西晉將領。

太康元年（280年）正月，杜預伐吳，打到來樂鄉時，佢派牙門將軍管定、周旨、伍巢帶住800人嘅奇兵，喺半夜划船渡江去襲擊樂鄉。佢哋樹起多張旗，喺巴山起火，喺要衝出沒，來嚇敵方。呢啲事震驚咗吳國都督孫歆，佢寫信畀伍延話：「北方來嘅敵軍，係飛過長江來嘅。」吳國投降嘅平民有萬餘人，周旨、伍巢喺樂鄉城外伏兵。孫歆去抗擊王浚，但係大敗返來，周旨嘅伏兵跟住撈咗入孫歆嘅軍隊，孫歆唔覺，結果畀周旨喺帳下直接捉住。於是當時軍中有歌仔唱話：「以計代戰一當萬」，意思係「用計謀代打仗，可以一個勝萬個」。跟住晉軍進逼江陵。

喺《三國演義》第120回，周旨作爲杜預嘅副將，帶住800人渡江，埋伏喺巴山打旗放火。杜預大破吳軍時，場面混亂，周旨嘅士兵撈咗入吳軍城內，喺混亂當中周旨斬咗孫歆。之後周旨同張悌打，周旨殺入吳營，殺咗沈瑩。

參攷資料
----

* 房玄齡. 〈列傳第四：杜預傳〉. 《《晉書》》. 太康元年正月……又遣牙門管定、周旨、伍巢等率奇兵八百，泛舟夜渡，以襲樂鄉，多張旗幟，起火巴山，出於要害之地，以奪賊心。吳都督孫歆震恐，與伍延書曰：「北來諸軍，乃飛渡江也。」吳之男女降者萬餘口，旨、巢等伏兵樂鄉城外。歆遣軍出拒王浚，大敗而還。旨等發伏兵，隨歆軍而入，歆不覺，直至帳下，虜歆而還。故軍中為之謠曰：「以計代戰一當萬。」於是進逼江陵。
**im.B詐騙案**係一單發生喺台灣嘅龐氏騙局。呢個平台自稱可以標售債權，聲稱合法同高回報，吸引好多人投資。但近日就爆出呢個平台喺近幾年嘅時間裡開始製造假債權，誘騙想賺高利息被動收入嘅投資者。後來佢哋發現自己無辦法支付利息同本金，平台上超過九成嘅債權都係假嘅。結果事情就爆咗，負責人就乘機搵返款而逃。受害嘅民眾唔單止冇拿到利息，連本金都無返得返黎。全案受害民眾有過五千人，詐騙嘅金額高達廿五億元。

另外，事件亦因為主謀曾耀鋒（本名曾國緯）被揭發同好多政界人士，包括民進黨立委陳歐珀、行政院前政務顧問陳振坤等人相熟，所以引起社會廣泛關注。

涉及政界人士
------

事件被揭發後，唔少政治人物都被媒體發現同主謀曾耀鋒有來往，由接受款待去到金援捐獻因而受到一啲批評，其中包括：

* 民進黨立委陳歐珀
* 行政院前政務顧問陳振坤
* 前總統府秘書長蘇嘉全
* 警政署前署長陳家欽
* 行政院副院長鄭文燦

外間反應
----

聯合報形容，呢宗案件係蔡英文執政期間嘅超級醜聞，亦係民進黨主席賴清德成為總統嘅最大絆腳石。聯合報又形容，對於接受詐騙集團主嫌提供房屋和汽車嘅陳歐珀，民進黨只俾咗個警告，明顯係污辱咗民眾嘅智慧。如果佢係公務員，呢個行為已經涉及準貪汙犯罪嘅範疇。。

參考
--

1. ↑  〈「im.B詐騙案」懶人包一次看！ 借貸平台在幹嘛？為什麼連台大財金畢業都被騙〉. *Yahoo Finance* (中文). 2023-05-31. 喺2023-06-02搵到.
2. 1 2 3 4  聯合新聞網. 〈聯合報社論／從im.B詐騙案看民進黨如何走向沉淪〉. 《聯合新聞網》 (中文). 喺2023-06-03搵到.
3. 1 2 3  聯合新聞網. 〈捲im.B案遭拘提…政院前顧問陳振坤喊窮 交保金5萬降為3萬〉. 《聯合新聞網》 (中文). 喺2023-06-03搵到.
4. ↑  陳柏諭／綜合報導黃姵涵 (2023-05-30). 〈涉im.B詐騙案 前政院顧問陳振坤遭拘提 ｜ 公視新聞網 PNN〉. 《公視新聞網 PNN》 (臺灣中文). 喺2023-06-03搵到.
**數碼原居民**（粵拼：sou3 maa5 jyun4 geoi1 man4）
，又嗌**數碼原住民**（sou3 maa5 jyun4 zyu3 man4）、**數碼移民**（sou3 maa5 ji4 man4），係從細路開始，一直喺好多數碼產品環境圍繞住生活嘅世代。話明喺大個之後先至接觸數碼產品重有一定程度出現冇辦法流暢使用嘅族群。佢最先由美國教育家馬克·普倫斯基（英文：Marc Prensky）喺2001年出《Digital Natives, Digital Immigrants》嘅教育雜誌時搞出噉嘅嘢。喺中國大陸，自從2016年8月嘅中國互聯網信息中心發佈嘅第38次《中國互聯網络發展狀況統計報告》之後，喺同年9月15號由人民日報寫嘅《關注網絡原住民》篇嘢先至傳出去。喺日本，自從NHK屬下嘅空間頻道（日文：NHKスペシャル）喺2008年8月播出同數碼原住民有關嘅特別節目之後，好快引起國內嘅一系列話題。

喺全球各地，到2013年為止，從1988～1998年出世嗰30%人口上咗網超過5年時間。

攷
-

1. ↑  Prensky, Marc (October 2001). "Digital Natives, Digital Immigrants". *On the Horizon*. **9** (5): 1–6. doi:10.1108/10748120110424816.
2. ↑  〈关注网络原住民（文化世象）〉. 《人民日报》. 新华网. 2016-09-15.
3. ↑  NHKスペシャル「デジタルネイティブ」 互聯網檔案館嘅歸檔，歸檔日期2009年2月6日，.
4. ↑  木村 2012, p. 42. harv error: no target: CITEREF木村2012 (help)
5. ↑  "Where in the World are Young People Using the Internet?". *Georgia Tech News*. ATLANTA, GA. October 7, 2013.

連出去
---

* EDUCAUSE 2007 Podcast: Tomorrow's Students: Are We Ready for the New 21st-Century Learners?
* Commercial Media Viewing Habits: Digital Natives versus Digital Immigrants - Graduate Thesis Paper
* Video experience on a 20-month-old baby who discovers a touchscreen
**大亞灣核電廠**，位於中國廣東省深圳市大鵬新區大鵬半島，係中華人民共和國建成嘅第二座核電站，由香港嘅中華電力同廣東核電投資有限公司持有，1994年開始營運，亦係中國首座用國外技術同埋資金建設嘅核電站。另外，喺大亞灣核電站側邊，亦有嶺澳核電站，兩者共同組成一個大型核電基地。

供電情況
----

呢個核電廠每年發電量超過150億千瓦時，同時向香港同廣東供電。香港嘅中華電力購買當中嘅七成電量。喺2014年底至2023年間，佢哋輸港核電量嘅比例，會提升到佔佢總輸出量嘅八成。

持股資料
----

* 香港中華電力 - 25%
* 廣東核電投資有限公司 - 75%

爭議
--

### 核電安全問題

大亞灣核電廠自設立以來，就因為核電安全問題備受批評。其中創辦《明報》嘅香港文人金庸，就曾經喺《明報》發表多篇社評積極反對，又話萬一發生事故，香港就會變成「死港」。一向反核嘅時事評論員黃世澤亦批評，香港政府一直喺大亞灣核電廠嘅問題上，無足夠措施保障香港人。

### 氚排放超標問題

2021年4月，日本公佈處理福島第一發電廠淨化後核廢水嘅處理方法，決定將廢水稀釋後排入大海，稀釋後每年最多排放22兆貝克嘅液態氚，濃度亦會稀釋到每升1500貝克，即係世衛飲用水標準嘅七分一。香港核學會主席陸炳林指，日本公佈嘅做法其實對人體影響唔大，但消息公佈後就引嚟中國外交部嘅攻擊。不過，《眾新聞》翻查資料，發現中國現存49座核電機組，同樣有將核廢水倒落大海。其中大亞灣核電站放射性物質「氚」的排放上限，甚至比日本福島嘅排放標準高出十倍，亦即係超出世衛飲用水標準。

參考
--

1. 1 2 3 4 5  Group, C. L. P. 〈廣東大亞灣核電站〉. *www.clp.com.hk*. 原著喺2021-04-15歸檔. 喺2021-04-15搵到.
2. 1 2  〈大亞灣應變計劃-輻射與核安全-核電廠〉. *www.dbcp.gov.hk*. 喺2021-04-15搵到.
3. ↑  李偉欣 (2018-10-31). 〈【金庸逝世】反核先驅：若因人為錯誤致香港垮台 中方要考慮政治風險〉. 《香港01》 (香港中文). 喺2021-04-15搵到.
4. 1 2  《大亞灣排出嚟嘅氚仲多過福島 黃世澤幾分鐘評論 20210414》 (英文), 喺2021-04-15搵到
5. ↑  〈眾新聞 | 【核廢水爭議】趙立堅：海洋不是日本的垃圾桶 翻查大亞灣規定 放射物質排放上限遠超福島十倍〉. 《眾新聞》 (中文). 原著喺2021-04-15歸檔. 喺2021-04-15搵到.
北潭涌龍坑
**北潭涌**係香港新界西貢半島南一撻地方。北潭涌響鯽魚湖南面，黃麖地東面，上窰北面。北潭涌原本有六條村，其中北潭涌村係18世紀起一條天主敎客家村。北潭涌響正兩條涌匯合之處，其中大嗰條叫龍坑，係北潭流入來，直流入海。因為呢條涌，所以呢度叫北潭涌。

北潭涌有閘口。除非有批准，否則唔畀車入西貢東郊野公園。

歷史
--

未通路時，去赤徑或者去西貢啲人要坐船。18世紀因為香港島要起好多樓，要好多石灰整水泥，所以呢一帶唔少地方整石灰。

大清嗰時，上水姓廖有秀才，姓廖會去北潭涌收糧當稅。大英帝國租借咗新界，呢度啲鄉民都唔知。忽然有好多印度人走入來，村民見到即刻反抗，後尾先知有印度人來丈量，自此以後，就交稅畀香港政府。而姓廖重搏矇來收糧，以為村民乜都唔知，畀村民趕走。

1970年代，香港政府劃個半島做兩個郊野公園。而北潭涌就咁啱響西貢東郊野公園同西貢西郊野公園中間。重起埋西貢郊野公園遊客中心，專講西貢鄉村習俗、生態環境、風景區、萬宜水庫等等。無幾耐，保良局響呢度起渡假營。

交通
--

北潭涌有大網仔路西去大網仔同西貢，東去萬宜水庫，而北潭路就由北潭涌起去北潭凹同海下。

主要建築
----

* 保良局賽馬會北潭涌度假營
* 麥理浩夫人度假村
* 上窰民俗文物館

注腳
--

1. ↑  口述歷史
北白川宮永久王
**北白川宮永久王**（日文：きたしらかわのみや ながひさおう，1910年2月19號—1940年9月4號）係北白川宮第四代當主，成久王大仔、道久王老豆，同時係貴族院議員兼陸軍軍人，最高官位係陸軍砲兵少佐。

佢係第一位響外國戰死嘅日本皇室成員。

經歷
--

永久王1910年響東京府芝區出世，係成久王大仔，阿媽係房子內親王。

1912年外公明治天皇過身，永久王出席葬禮時話：「公公嚟啦。」搞到啲人好尷尬，要同佢講：「公公響雲上面呢。」呢啲笑料，後嚟就畀人記低咗。

之後，佢一直都好鍾意騎馬。

1923年，老豆成久王響巴黎撞車傷重死亡，永久王因而接任北白川宮當主一位。第二年，佢入讀東京陸軍幼年學校，同年佢同竹田宮恆德王一齊去北海道視察，其中永久響仙台買咗支黑竹畀阿媽房子，令到房子好開心，長年都Keep住。1925年，佢作咗一首歌遙，而歌詞係有關老豆成久王。

入讀幼年學校之後，有一次老師問佢對於校友嘅意見，永久答：「我全部同學都係校友。」同年，老師叫佢去旅行，佢唔去，反而去咗靖國神社參拜，種種行為都令老師留下咗深刻印象。

當時係陸軍炮兵少尉嘅永久王
之後佢分別升讀陸軍士官學校預科埋主科，1931年升為陸軍砲兵少尉。同年，佢曾經同朝鮮王朝成員李鍝交流。

1934年，佢畢業於陸軍砲工學校高等科，之後到陸軍野戰砲兵學校接受乙類學生訓練，1939年畢業於陸軍大學校。期間，佢娶咗軍人德川義恕個女祥子。

永久王個老豆成久王同其他皇室成員（特別係朝香宮孚彥王、閑院宮春仁王同埋竹田宮恆德王）都好鍾意著當時流行嘅新派軍服，因為新派軍服實而不華，睇起嚟又型，又好用，所以深受年輕一族歡迎，而老豆嘅喜好都影響咗永久王。後尾永久王上司要求改著新派軍服，但永久王一早已經就轉咗，令上司覺得佢真係好時髦。

1937年嘅永久王
響永久王讀陸軍大學校嗰陣，佢曾經同海軍大學校嘅人交流過，令到佢堅信「海軍同陸軍可以合為一體」呢個觀念。

1940年3月，永久王調任任華北方面軍轄下嘅駐蒙軍，同年6月升為參謀。同年佢又作咗首和歌。1940年9月4號朝頭早，永久王揸飛機軍演時出咗意外，被迫降戰鬥機波及，結果永久王右面膝頭被切、左面膝頭撞親、頭部因撞傷而有裂痕，之後畀人緊急送去陸軍醫院搶救，但係最後都救唔返，同日夜晚七點宣佈瓜咗，終年三十歲（虛齡三十一歲），係第一位響外國戰死嘅日本皇室成員。

同年9月4號，佢嘅選體由張家口經飛機送去日本立川飛機場，而阿媽房子忍住眼淚，對住條屍咁話：「欣賞你一直好落力做嘢。」並且係咁話佢係「戰死」。而響房子隔離係永久王個仔、只有三歲嘅道久王，而當時道久王拎住支日之丸旗仔嚟迎接佢，完全唔知發生緊咩嘢事。9月7號，根據房子嘅意願，永久個屍體由炮車送去豐島崗墓地落葬。而北白川宮當主一位由大仔道久王接任。

1959年，永久王響靖國神社嘅靈位畀人同阿爺能久親王合併。

屋企
--

永久王同老婆祥子
老豆：成久王

阿媽：房子內親王

兄弟姐妹：長細妹美年子---次細妹佐和子---三細妹多惠子

老婆：祥子

* 大仔：道久王
* 大女：肇子


|
|  |
| 上一任**北白川宮成久王** | **北白川宮當主**1923年至1940年 | 下一任**北白川宮道久王** |
唔好同**雲母**搞亂。
**云母**（粵拼：wan4 mou5；中古漢語拼音：yon）係中古漢語聲母，屬喉音，係次濁聲母。佢喺後世三十六字母中，同切韻嘅以母合併成喻母，但佢同以母嘅區別係，云母嘅韻母都係三等韻，所以云母又叫**喻三**（jyu6 saam1）。

擬音
--

通常擬音會將云母擬成零聲母，由於喻三歸匣，喺擬早期中古漢語時，有啲學家將佢擬成匣母/ɦi/。

上古來源
----

喺上古音研究，有個定論叫喻三歸匣，亦即云母係分化自匣母嘅，由於佢處於三等韻嘅介音，令介音獲得顯性地位，而深喉濁擦嘅匣母變成隱性地位，令佢嘅聲母丟失，變成零聲母。

喺粵語嘅演變
------

云母喺標準粵語多數變成零聲母，剩係有「熊、雄」呢兩隻字讀h，「乎」讀f，呢個反映咗佢嘅上古痕跡。喺聲調上，云母派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 爲 | 有 | 曰 | 王 | 矣 | 謂 | 又 | 云 | 于 | 遠 |
| ye | iux | yat | yang | ix | yoih | iuh | yon | yo | yanx |
| wai4 | jau5 | joek6 | wong4 | ji5 | wai6 | jau6 | wan4 | jyu4 | jyun5 |

調返轉頭，現代粵語嘅零聲母來自於喻（云、以）、影、匣（齊撮合三呼）、疑（齊撮合三呼）、溪、日六母。

喺吳語嘅演變
------

吳語同粵語一樣，維持喺零聲母。

喺普通話嘅演變
-------

普通話同粵語一樣，維持喺零聲母。少數字，如「彙」讀h，「熊、雄」讀x，「榮、嶸」讀r。

喺日文嘅演變
------

無論吳音漢音，都讀あ行。

喺韓文嘅演變
------

同粵語一樣，歸入零聲母。

喺越南文嘅演變
-------

大部分讀v，少部分讀h。聲調上，平聲喺陰調，仄聲喺陽調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**突觸**dat6 zuk1（英文：**synapse**）係神經細胞之間嘅空間，係神經細胞之間溝通嘅途徑。

概論
--

內文：神經細胞
突觸位於一粒神經細胞嘅軸突末端，會差啲掂住下一粒神經細胞嘅樹突，有陣時亦會有兩粒神經細胞嘅軸突之間有突觸。當有一粒神經細胞所射嘅動作電位（指神經細胞射嘅電訊號）去到條軸突嘅末端嗰陣，個訊號會令到鈣離子通道打開，令到鈣離子（Ca2+）走入去個軸突尾嗰度。啲鈣離子跟手會令神經傳遞素呢種化合物湧出嚟，而呢啲神經傳遞素會移動去下一粒神經細胞嗰度，啟動嗰粒神經細胞嘅受容體。

人腦入面嘅突觸數量龐大：小腦入面某啲類型嘅神經細胞可以有成過百條樹突分枝，一粒噉嘅神經細胞可以同成幾萬粒其他神經細胞相連接；另一方面，又有某啲類嘅神經細胞得 1 至 2 條樹突分枝，但係每條會掂到成千個突觸。喺人腦嗰 100 億（有多）粒－即係 1011 粒－神經細胞入面，平均每粒神經細胞有 7,000 個突觸掂住第啲神經細胞。據估計，一個三歲嘅細路個腦有大約 1015 個突觸，而突觸數量似乎會隨年紀下跌，變成大人之後就進入穩定。至於大人平均有幾多個突觸，現時估計由 1014 個至 5 x 1014 個不等。

一個突觸嘅結構圖；一粒神經細胞嘅軸突末段喺受電訊號刺激嗰陣，會釋放啲神經傳遞素出嚟，從而影響下一粒神經細胞。

攷
-

1. ↑  Foster, M.; Sherrington, C.S. (1897). *Textbook of Physiology*, Volume 3 (7th ed.). London: Macmillan. p. 929.
2. ↑  Drachman D (2005). "Do we have brain to spare?". *Neurology*. 64 (12): 2004–5.

| * 睇
* 傾
* 改
神經系統嘅主要部份 |
| --- |
| 研究神經系統嘅科學包括神經科學、神經心理學同神經內科 |
| 基礎 | 
* 神經細胞（細胞體 · 樹突 · 軸突）
* 突觸
* 膠質細胞
* 灰質同白質

* 神經線
* 神經通道
* 膜電勢
* 動作電位
* 神經傳遞素
* 神經編碼
* 神經生成

 |  |
| 中樞 | 

|  |
| --- |
| 
* 脊髓
* 腦膜

 |
| 腦部 | 
* 睇埋人腦
* 後腦（延腦 · 橋腦 · 小腦）
* 中腦（腦導水管）

* 邊緣系統
* 前腦（間腦 · 大腦、大腦皮層同腦葉）

 |

 |
| 周邊 | 

|  |  |
| --- | --- |
| 軀體 | 
* 感覺神經
* 運動神經
* 腦神經
* 脊髓神經

 |
| 自主 | 
* 交感神經
* 副交感神經
* 腸神經

 |

 |
| 相關領域 | 
* 神經科學（認知神經科學 · 運算神經科學）
* 認知科學
* 人工智能

* 心理學
* 語言學（神經語言學）
* 精神醫學
* 經濟學（神經經濟學）

 |
| 神經系統類 |

  


|  |  |
| --- | --- |
| Stub icon | 呢篇文係同細胞生物學有關楔位文。歡迎幫維基百科擴寫佢。睇 • 論 • 改 • 歷 |
**牟敦芾**（英文：Tun Fei Mou，1941年5月13號—2019年5月25號）係台灣電影導演。佢喺山東出世，細個跟老豆老母移居台灣。1977年之後，佢因為導演嘅電影俾台灣政府禁止上畫，轉去香港發展。

生平
--

牟敦芾喺國立藝術專科學校影劇科研習電影。1969年，喺台灣執導兩部小型製作《不敢跟你講》及《跑道終點》（1971），大受好評，但兩齣都俾台灣政府禁映，原因係題材太敏感（涉及師生戀及同性戀）。1973年，牟開始到歐洲同中美洲等地流浪咗四五年，以教中文為生，亦試過喺玻利維亞拍攝電影。

1977年，牟去香港，簽約邵氏公司，成為基本導演。首作執導短片《鎗》，收入《姦魔》呢套戲，成為《香港奇案》系列其中一集。公映票房只屬一般，但邵氏對佢嫺熟嘅導演手法甚為滿意。跟手佢繼續喺邵氏公司開拍幾齣犯罪片，包括《撈過界》（1978），以及引起社會大眾議論紛紛嘅《打蛇》（1980）。喺《打蛇》呢齣戲，牟揀咗一個尖銳嘅社會題材，當年大陸偷渡客俾人「打蛇」嘅黑幕，完全冇保留噉渲染戲劇衝突、性、暴力同火爆場面，正面挑戰香港嘅電影檢查制度。

1980年代初，牟返中國大陸拍戲。1983年，佢到四川執導由夏夢監製嘅功夫片《自古英雄出少年》。1988年，佢以抗日戰爭時期，日軍731細菌部隊攞中國平民做生化武器實驗嘅暴行作題材，幫銀都機構執導《黑太陽731》，再次展現佢對犯罪心理、視覺暴力、官能刺激情有獨鍾。幾年之後，佢再以中日戰爭慘痛嘅另一事件作背景，拍攝《黑太陽南京大屠殺》（1995），再度控訴日軍侵華暴行。1995年，佢同李華月夾份導演成人電影《血戀》之後，淡出影壇，移民美國。

2019年5月25日牟喺美國費城去世。

個人生活
----

牟敦芾同臺灣演員胡茵夢有過婚約，但結唔成。無耐同顧植拍拖結婚顧植係醫學教授，阿爺係中華民國外交官顧維鈞，阿嫲係唐寶玥，太公係政治人唐紹儀。

電影作品
----

### 導演

* 1969年：《不敢跟你講》
* 1970年：《跑道終點》
* 1977年：《紅樓春夢》
* 1977年：《香港奇案之五姦魔》（其中一橛，《鎗》）
* 1978年：《剪刀石頭布》
* 1978年：《撈過界》
* 1980年：《碟仙》（同張寶堅聯合導演）
* 1980年：《連城訣》
* 1980年：《打蛇》
* 1981年：《大大小小一家春》
* 1983年：《自古英雄出少年》
* 1988年：《黑太陽731》
* 1995年：《黑太陽南京大屠殺》
* 1995年：《血戀》（同李華月聯合導演）

### 演員

* 1966年：《上山》

參考
--

1. 1 2 3 4  〈香港電影導演大全 - 導演 - 牟敦芾 Tun Fei MOU〉. 原著喺2017-09-08歸檔. 喺2018-09-06搵到.
2. ↑  30 Something (2010-10-11). 〈牟敦芾隠姓埋名之作 (二): 血戀 (1995)〉. 喺2018-09-06搵到.
3. ↑  〈珍贵历史照片 唐绍仪与南北议和〉 (中國中文). 1998. 原著喺2011-07-18歸檔. 喺2018-09-06搵到.
4. ↑  〈閱讀中文非小說八篇〉. 《新浪部落》. 原著喺2020-03-28歸檔. 喺2018-09-06搵到.
5. ↑  2018年台灣國際紀錄片影展《上山》

出面網頁
----

* 香港電影導演大全 - 牟敦芾
* 牟敦芾喺豆瓣電影嘅資料（大陸簡體）
* 牟敦芾喺香港影庫嘅資料（繁體中文 - 香港）
* 牟敦芾喺互聯網電影資料庫嘅資料（英文）
* YouTube上面嘅Conversations with Mou嘅頻道（訪問牟敦芾，2010年美國）（英文）
洪水橋一帶住宅大廈
**洪水橋**（粵拼：hung4 seoi2 kiu4；英文：**Hung Shui Kiu**）喺香港新界西部，介乎屏山同屯門藍地之間，喺屯門區同元朗區交界之上。青山公路都路經洪水橋。輕鐵經過都經洪水橋，有洪水橋站。

香港政府屬意發展洪水橋新市鎮，又叫洪水橋新發展區。洪水橋地域將大為拓展。

史
-

1920年代嘅地圖，見唔到有洪水橋個地名。最近嘅村係佢西便嘅田心圍，同南便嘅鍾屋村。有河由鍾屋村過青山公路流去石埗，向北流向屏山西便嘅澤地出海。

1949年經已有報導洪水橋，當時歸響屏山之下。1967年地圖，有洪水橋地名標喺青山公路同丹桂村路交界。而洪水橋大街當時只係叫大街。嗰時洪水橋主要係田，大街同青山公路交界以西有屋。

今日洪水橋嘅核心喺青山公路同洪水橋大街交界以西，田廈路以東。

行政
--

洪水橋一帶，地方行政來講，喺元朗區同屯門區邊界上便。界由西便近足球場伸入田廈路，由田廈路南入到青山公路，青山公路北行到和平新村里，屈入和平新村里河邊，以河為界。界北係元朗區，界南係屯門區。

區議會來講，和平新村歸入屯門區屯門鄉郊分區。洪水橋核心入元朗區廈村分區，而河東就入屏山南區。

攷
-

1. ↑  *Colony of Hong Kong 1922 (Sheet 7)*. War Office. 1922.
2. ↑  《屏山洪水橋車向田中開》. 大公報. 1949年11月15號.
3. ↑  *Area 5, Yuen Long*. Crown Lands and Survey Office. 1967.
4. ↑  《區議會選區分界圖 - 元朗區》. 2007.
**英文前綴**係一種詞綴（即係提供詞彙意義嘅綁定詞素），佢地喺（a）根同其他詞綴組成嘅簡單詞根或複雜詞根（或操作數）（b）幾個詞根，或（c）幾個根同其他詞綴之前添加。示例如下：

undo（由前綴un同埋根do組成）

untouchable（由前綴un-，根 touch同後綴able組成）

non-childproof（由前綴non，根 child同埋根 proof組成）

non-childproofable（由前綴non，根 child，根 proof同後綴able組成）

英文單詞可能包含幾個前綴：anti-pseudo-classicism（包含前綴anti-同前綴pseudo-）。

喺英文裡面，所有前綴都係派生嘅。呢個同英文後綴形成對比，後綴可能係派生嘅，亦可能係屈折嘅。

本土詞綴同非本土詞綴
----------

有啲英文單字係分析為依賴詞綴和獨立詞的組合，例如喺boy-hood或un-just之類嘅單詞中搵到嘅詞。喺Marchand（1969）之後，呢啲類型嘅單詞由本地單詞形成過程形成。

英文（以及法文同德文）中嘅其他單詞係透過外國單詞形成過程形成嘅，特別係喺希臘文同拉丁文單字形成中睇到嘅過程。呢啲詞類通常叫新古典（或新拉丁文）詞，常見於學術詞彙領域（如科學領域），以及17同18世紀創造嘅墨角術語。呢種性質嘅詞語來自希臘文或拉丁文，或者係根據希臘文同拉丁文構詞過程新創造嘅。可以檢測到唔同程度嘅異質性。

新古典前綴通常排除喺英語推導分析之外，理由係佢地唔可以根據英文基礎進行分析。

列表
--

### 本土前綴

| 前綴 | 意思/作用 | 例子 |
| --- | --- | --- |
| a- | 動詞>漸進方面嘅預測形容詞 | afloat, atremble |
| after- | 之後 | aftermath, afterlife |
| anti- |  |  |
| back- |  |  |
| be- |  |  |
| by- |  |  |
| co- |  |  |
| de- |  |  |

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
座標: 38°49′20.5″N 115°53′48.2″E﻿ / ﻿38.822361°N 115.896722°E﻿ / 38.822361; 115.896722

**瀦龍河**（瀦讀豬，粵拼：zyu1 lung4 ho4），又寫**豬龍河**，係位於中國河北嘅河，屬大清河水系，係南支大清河最大嘅行洪河道，大體位於保定轄地內。瀦龍河係由三條河合流形成，主流係大沙河（沙河），喺安國一帶同磁河、小清河（孟良河）合流後就叫瀦龍河，合流位置喺安平北郭村上游，其中最後滙入嘅磁河河口喺安國軍詵村北面。之後向東北流，流過安平北部、博野、蠡縣、高陽，最後喺劉李莊滙入白洋澱中嘅馬棚澱（又有講法喺東白莊、郝家莊入澱，因爲條河改過多次河道）。當中從北郭村到白洋澱嘅河道長80.5公里，流域面積8600平方公里，條河闊800~1800米。

根據記載，歷史上瀦龍河原本係磁河（滋河）、大沙河、唐河合流而成，但喺清嘉慶六年（1801年），唐河發洪災，改咗河道，從定州向北遷移，經望都、清苑、安新，自己入白洋澱，而孟良河攞走唐河嘅舊河道，變成而家三河合流嘅局面。喺更早時期，呢帶水系有好唔同嘅面貌，《山海經》時代呢度係古黃河嘅水脈，戰國中期先脫離黃河，形成獨自水系；之後相當長時間，磁河（滋水）、大沙河（泒水）係屬滹沱河水系，到宋代開始磁河脫離滹沱河，元代以後唐、沙、磁三河合流局面成型，就有咗現時嘅面貌，因爲元明之後當地水土流失嚴重，條河多次決堤、改道，根據改咗嘅河道，安過好多名。

名
-

瀦龍河嘅名有段古，根據明清地方志同民間傳說，話喺上古顓頊時，有豬化爲龍，條龍變成呢條河，所以就叫豬龍河，後來寫成瀦龍河。瀦龍河舊河道之上嘅龍化就係根據呢個傳說而得名。

有種講法話，「豬化龍」其實係「瀦化瀧」，意思係「平靜嘅澤水變爲水勢急嘅河流」。但根據《康熙字典》，「瀧」解「急流」係「南人名湍曰瀧」，換言之呢個係南方話，而瀦瀧河流域係華北地區；清代《畿輔通志》當中係寫「豬龍河」，冇三點水嘅，而且重畀咗另一解，話「豬龍」係轉化自「伏龍」，所以呢種講法可能唔係好可靠。

有觀點認爲，瀦龍河流過嘅高陽就係顓頊高陽氏嘅地望，而瀦龍河係顓頊出世地。根據史料，話顓頊嘅母系係蜀山氏，而佢喺若水出世，部份史家認爲噉表明顓頊喺四川雅礱江出世。根據呢個睇法嘅攷據，蜀山氏唔係話佢喺四川（蜀），而係通假，通做「涿」，蜀山即涿鹿山，喺河北；而古代若同桑係同一字，若水即係桑水，桑水即係瀦龍河上游地帶，所以顓頊有可能就出世喺而家瀦龍河流域。

瀦龍河有多個名。喺博野又叫**蟾河**（sim4 ho4），喺蠡縣又叫**楊村河**（joeng4 cyun1 ho4），喺高陽又叫**高陽河**（gou1 joeng4 ho4），因爲順治年間曾經喺布里村決口，所以又叫**布里河**（bou3 lei5 ho4）。

水利
--

大清河嘅水系分南北兩支，其中滙入白洋澱嘅都係南支，而瀦龍河係南支當中最大嘅行洪河道。瀦龍河兩邊嘅河堤都要防洪，其中右堤叫做千里堤，長189公里，係河北四條一級堤防之一，呢條河堤好緊要，係用來保住冀中平原免受洪災嘅屏障。佢嘅左堤次要啲，係三級堤防。

瀦龍河比較多沙，又係季節性河流，所以佢嘅河床淤積幾嚴重，有比較大嘅防洪壓力。所以1957年喺左岸嘅陳村起咗固定嘅分洪口，整咗條28公里長、1500米闊嘅陳村分洪道，以左堤爲主堤，設計流量1500 m³/s，不過過咗咁多年嘅淤積，過水能力同瀦龍河一樣低過從前。爲咗保住千里堤，按照洪水調度，當陳村水位超過19.1米兼持續上漲時，啟用陳村分洪道排洪；若果繼續漲，就喺仉村臨時分洪；若果繼續漲到19.7米，就會喺陳村以上、瀦龍河左堤嘅董莊、呈各莊附近分洪；如果噉都緩解唔到汛情，就會另揀其他地方開口分洪。

除咗防洪，又有其他水利工程。瀦龍河本身有青穿瀦幹渠穿過，可以引水灌溉；佢上游嘅河源亦有啲水庫，其中磁河上游有橫山嶺水庫，位於靈壽岔頭馮溝村附近；大沙河上游有王快水庫，位於曲陽鄭家莊西面；大沙河嘅支流郜河有口頭水庫，位於行唐口頭。呢三個水庫都用來防洪、灌溉、發電用。

攷
-

1. 1 2 3 4 5 6 7  〈大清河水系概況〉. 新華網河北頻道. 2006年7月11號. 原著喺2011年9月17號歸檔. 喺2015年11月30號搵到.
2. ↑  〈天地圖〉. 中華人民共和國國家測繪地理信息局. 原著喺2015年11月21號歸檔. 喺2015年11月30號搵到.
3. 1 2  〈瀦龍河〉. 保定地方志. 2013年2月18號. 原著喺2016年3月4號歸檔. 喺2015年11月30號搵到.
4. 1 2  〈白洋澱上游九河溯源〉. 保定日報. 2009年11月29號. 原著喺2013年12月29號歸檔. 喺2015年11月30號搵到.
5. ↑  石超藝 (2013年3月6號). 〈歷史時期大清河南系的變遷研究——兼談與白洋澱湖群的演變關係〉. 《中國歷史地理論叢》. 中國經濟史論壇. 喺2015年11月30號搵到.
6. 1 2 3  〈抬頭看見龍故事〉. 《趙燕都市報》. 搜狐滾動. 2012年2月19號. 喺2015年11月30號搵到.
7. 1 2  〈顓頊高陽氏考釋〉. 保定日報. 2013年12月29號. 喺2015年11月30號搵到.`{{cite web}}`: CS1 maint: url-status (link)
8. ↑  〈瀧的解釋〉. 《《康熙字典》》. 漢典. 喺2015年11月30號搵到.
9. ↑  〈志二十九 地理一〉. 《清史稿》. 保定府……博野疲…東南：豬龍河自安平緣界入，一曰蟾河，屈南逕白塔村入蠡……蠡繁難…南：豬龍河自博野入，一曰楊村河……高陽簡…東南：豬龍河亦自蠡入，順治中，復決布里村，故亦曰布里河
**賈思樂**（**Louie Castro** ; 1954年10月1號—），澳門土生葡人，香港藝人。

簡介
--

澳門出世，讀過粵華中學，1974年畢業後參加過香港無綫電視旨在挖掘歌唱人才嘅節目《聲寶之夜》，靠翻唱《Congratulations》一曲入到決賽，跟住去香港發展，加入娛樂圈。1976年，被無綫金牌編導甘國亮賞識，演出第一套劇集《少年十五二十時》。嗰一年，賈思樂同森森、斑斑、李振輝合作拍攝《四樂士特輯》歌唱節目，之後同EMI簽約。

喺無綫期間，賈思樂除發展歌唱事業外，亦有去台灣參演電視劇。1980年代，賈思樂活躍喺《歡樂今宵》綜藝性節目演出，佢同盧海鵬、戚美珍合作演出嘅搞笑短劇《蝦仔爹哋》，係《歡樂今宵》入面最長壽嘅短劇。

2019年，賈思樂原定喺11月12同13號喺文化中心音樂廳舉行演唱會，不過最終因為社會不穩定因素取消咗。

演出
--

 呢個表唔完整，歡迎**加料**。
### 節目演出（ViuTV）

* 2021年：《AH佛真·惜玩》（第1-2集嘉賓）

註
-

1. ↑  〈馮仁昭四圍超：賈思樂60大壽　群星曼谷狂歡〉. 原著喺2017年3月5號歸檔. 喺2018年8月2號搵到.
2. ↑   `{{cite episode}}`: Empty citation (help)
3. ↑  《電視風雲五十年》第七集
4. ↑  〈賈思樂今晚演唱會取消〉. 《明周娛樂》 (美國英文). 2019-11-13. 喺2019-11-19搵到.
**麟峯文公祠**喺香港新界新田蕃田村，係蕃田村五間文氏公祠之一，係紀念新田文氏開山祖文世歌個仔第八世祖文佛保（名麟峯）而起，起祠嘅時間已無從考究，估計大概喺清朝嘉慶年間起，至今已有200幾年歷史。祠堂喺1983年被評為法定古蹟。

建築
--

麟峯文公祠係傳統嘅三進兩院式青磚建築，入口嘅大廳叫「吐書堂」，前進中門「吐書堂」牌匾係嘉慶丙寅年（1806年）嘅古物，由當時有「嶺南第一才子」之稱嘅宋湘所寫，中廳供奉歷代文氏祖先嘅神位，而後廳就設有廂房，三個廳堂中間設有兩個庭園。正門前面嘅台基同門框係用花崗石條砌成，屋脊呈船形，設有精緻嘅脊飾，斗拱上面有取材喺民間故事栩栩如生嘅精緻人物雕刻。

重修
--

喺文佛常祖司理熱心支持下，1983年3月4號麟峯文公祠正式評為法定古蹟。首次修葺費用由香港賽馬會資助，工程喺1987年完成。其後喺1995年再次修葺，全部工程費用由香港政府撥款資助。

用途
--

宗祠曾經用作更練嘅總部同教育村中弟子嘅地方。直至而家祭祖、節日慶典同父老聚會等嘅傳統用途仍然喺宗祠裏面舉行，延續新界固有嘅傳統。

參考
--

1. ↑  〈香江史地：麟峰文公祠〉 (香港中文). 文匯報. 2005-12-03. 原著喺2009-03-29歸檔. 喺2011-01-31搵到.

出面網頁
----

* 古物古蹟辦事處：麟峯文公祠
* 元朗新田麟峯文公祠
**金守拙**（粵拼：gam1 sau2 zyut3；英文：**George Alexander Kennedy**；1901年5月17號—1960年8月15號）係美國嘅漢學學者。佢知名於喺美國所做嘅中文教育同中文書面文法嘅研究。

生平同業績
-----

金守拙嘅父母都係基督新教嘅傳教士，金守拙出生喺浙江省莫干山嘅教會（如今湖州市嘅一部分），喺塘棲鎮（如今杭州市餘杭區嘅一部分）養育大。從上海美童公學畢業後，第年嘅1918年過美國，入學烏斯特學院。畢業後去咗匹茲堡嘅西方神學院同埋紐約嘅協和神學院，去學神學，但喺1925年中途退學。

1926年又再返來中國，喺上海教英文同中文。喺1932年入柏林大學，去學中文同日文，佢嘅博士論文係有關唐律中自首嘅角色作用（艾利希·希尼舒指導）。佢返咗美國後，1937年正式攞得博士學位。

歸國後佢喺美國國會圖書館做嘢，參加咗《清代名人傳略》嘅執筆。1935年佢獲得耶魯大學嘅中文學、文學講師嘅職位。喺1938年做咗教授，直到過世都做呢個職位。喺耶魯，佢跟住愛德華·薩丕爾、李奧拿德·布隆菲德學語言學。

太平洋戰爭開始咗時，耶魯大學成咗爲軍事目的而做嘅外國語短期教育中心，金守拙擔當中文同日文嘅集中教育。爲咗呢個目的，金守拙自己設計咗一套中文羅馬字嘅表記法（耶魯拼音羅馬字），用佢作咗教材。耶魯式拼音喺戰後亦長時間喺美國用喺中文教育上。

戰後嘅1948年，北京大學迎佢做客座教授，但因爲國共內戰而中斷，最後歸國。

學術上，佢有名在於佢嗰啲關於中文書面文法嘅論文，佢嘅研究涉及咗中文嘅他動詞同自動詞（及物唔及物）嘅區別、否定辭、代名詞（我、吾）等。另外佢認爲講中文係單音節語言係種迷信，佢提嘅學說話從古代到現代中文都從來唔會係單音節語。論文集喺佢死後嘅1964年由耶魯大學出版。

* 李田意（編）. *《Selected Works of George A. Kennedy》*. 紐黑文: 耶魯大學.

喺1959年，佢得到古根咸嘅獎金，去咗京都大學人文科學研究所搞研究，從日本歸美國嘅船中，因爲心臟病發作而過身。

攷
-

1. ↑  *Die Rolle des Geständnisses im chinesischen Gesetz*. 柏林. 1939年.
2. ↑  "Guide to the George A. Kennedy Papers MS 308". 《耶魯大學圖書館》. 喺2018年3月3號搵到.
3. ↑  〈Professor George Kennedy teaching Japanese class（金守拙教授教日文班）〉. 《耶魯大學圖書館》. 2010年6月. 原著喺2016年3月5號歸檔. 喺2018年3月9號搵到.，內有1945年時金守拙教日文時嘅相。

出面網頁
----

* E Bruce Brooks (2009年1月24號). 〈Sinological Profiles: George A Kennedy（漢學檔案：金守拙）〉. 《麻省大學阿默斯特分校》. 喺2018年4月8號搵到.
* 〈Gallery of Philologists: George A Kennedy（哲學家相簿：金守拙）〉. 《哲學家相簿》. 2005年12月1號. 喺2018年4月8號搵到.
* 〈將塘棲話介紹給西方的語言學家漢學家——金守拙〉. 《餘杭史誌網》. 2014年10月13號. 喺2018年4月8號搵到.

|  |  |
| --- | --- |
| 權威控制 | 
* WorldCat
* VIAF: 61538697
* LCCN: nr91037561
* ISNI: 0000 0000 8140 2423
* GND: 128616059
* SELIBR: 193312
* SUDOC: 07324273X
* BNF: cb112785650（資料）
* NKC: kup19970000047688
* CiNii: DA06780580

 |
**種姓制度**（印地文：हिन्दू वर्ण व्यवस्था
，英文：Caste system in India），又叫做**卡斯特體系**，係曾經喺印度同巴基斯坦、孟加拉國、尼泊爾、斯里蘭卡等國家普遍存在嘅一種社會體系。種姓制度係以婆羅門為中心，劃分出好多以職業為基礎嘅內婚制群體，亦即係「種姓」。根據唔同嘅居住地區，各個「種姓」劃分成好多「次種姓」，跟住呢啲「次種姓」內部再根據居住嘅聚落，分成好多「聚落種姓」；而聚落種姓最後再分成實行或者唔實行外婚制嘅「氏族」，噉樣層層相扣，整合成一套散佈喺成個印度次大陸嘅體系。所以，種姓制度係涵蓋印度社會絕大多數嘅群體，並同印度嘅社會體系、宇宙觀、宗教以及人際關係息息相關，可以話係傳統印度最重要嘅社會制度同規範。

一般認為，種姓制度係公元前600年左右，隨著雅利安人入侵印度而創立嘅社會制度。原本嘅種姓制度並唔係要劃分階級同人的高低貴賤，而係要確保雅利安人本身嘅執政權，同埋保持各種行業都有一定嘅人數。

1947年印度獨立之後，種姓制度嘅法律地位正式被廢除，各種種姓分類同歧視係屬於非法。祗不過，喺實際嘅社會運作同生活中，種姓制度仍然係扮演相當重要嘅角色。

概念
--

種姓制度並唔係一套絕對嘅社會體系，而係根據好多唔同標準而建立起嘅一套相對階序，呢啲標準包括：係咪食素、係咪殺牛同埋係咪接觸屍體等等。呢啲標準背後嘅核心概念係一套「潔淨同不潔」嘅價值觀，但係呢個價值觀係受到實際生活中嘅權力關係影響。

當代
--

印度獨立後，憲法第15條規定：「任何人唔能夠因為種姓、宗教、出生地而受到歧視」；第17條明文規定廢除「不可接觸制」。為咗保證低種姓人同賤民嘅教育、求職權利，印度重實施咗著名嘅「保留政策」，唔單祗喺議會兩院為佢哋保留一定比例嘅席位，而且喺所有政府機構同國營企業裡面為佢哋保留高達27%嘅名額。另外，重為低種姓出身嘅學生提供一定比例嘅升學名額。而家，印度人嘅身份記錄裡面已經唔再有任何關於種姓嘅記載。

祗不過，雖然實行咗以上呢啲措施，種姓制度對今日嘅印度社會，特別係印度農村依然係有巨大影響。種姓層級最高嘅婆羅門，人數唔夠印度總人口嘅4％，但就佔有七成嘅司法權同接近半數嘅國會席位。就算喺天災嘅時候，賤民亦飽受歧視，得唔到最基本嘅援助。

另外，一份關於印度長期受歧視種姓嘅社會經濟發展嘅研究表明：

* 喺2001年，印度全國平均識字率係63%，而最低種姓嘅識字率就祗有55%。
* 最低種姓嘅兒童疫苗注射水平喺2001年係40%，低過全國平均水平4%。
* 喺1995年到2005年嘅十年間，最低種姓嘅貧困率由49%降到39%，雖然跌幅大於印度全國平均嘅8%，但都係高過2005年嘅全國平均值27%。

註
-

1. ↑  一無所有嘅印度木夏哈人
2. ↑  Darshan Singh (2009). "DEVELOPMENT OF SCHEDULED CASTES IN INDIA – A REVIEW" (PDF). *Journal of Rural Development*. **28** (4): 529–542. 原著 (PDF)喺2010年12月22號歸檔. 喺2015年10月30號搵到.
《**效益主義**》（英文：***Utilitarianism***），或者譯做《**功利主義**》，係一本倫理學經典著作，由約翰·史超域·米爾喺1863年完成，呢本書主要介紹效益主義，同埋論證效益主義係道德基礎。

內容
--

約翰·史超域·米爾喺《效益主義》指出，佢身處嘅時代，有好多人喺度鬧效益主義，但當中有啲人係唔清楚或者係誤解咗效益主義（例如連效益主義嘅定義都唔清楚），而亂鬧效益主義。所以，米爾就決定寫有關效益主義嘅文章，用嚟澄清兼辯護效益主義。之後再將文章結集，同埋加以修訂，而出到《效益主義》一書。米爾喺《效益主義》第一章，講出咗佢寫有關文章嘅原因。

喺第二章，米爾講出咗效益主義最基本嘅定義。效益主義係一個道德基礎，視促進幸福嘅事係啱，視傾向不幸嘅事係錯。幸福就係快樂，冇痛苦。不幸就係痛苦，而缺乏快樂。跟住，米爾再加以闡釋，所追求嘅快樂唔應該淨係局限於量，仲要顧及質素。至於計算效益方面，米爾指出，計算效益嘅準則係，人人均等，冇人可以超然，傾向於最多人快樂，最少人受苦，就係正確。

喺第三章，米爾講出咗，可以點樣制裁違反效益原則嘅人。外在制裁方式包括，受人指責同令人失望，諸如此類。內在制裁方式包括，良心責備。

喺第四章，米爾指出，效益主義之所以應該作為道德基礎嘅原因。米爾斷言，幸福係每個人惟一所追求嘅目標。財富、名聲、權，諸如此類，之所以有人追求，係因為呢啲嘢都係達至幸福嘅方式或者已經成為幸福嘅一部分。

喺第五章，米爾指出，公義同效益嘅關係。米爾指出，世界上有好多人，對於咩係公義都有唔同觀點，而咁樣就令到公義嘅意思變得含糊不清。米爾覺得，效益主義就係最可以定義到公義。另外，米爾又指出，當有啲情況，如果作為詳細規條嘅第二原則（例如一啲律例）有違作為第一原則啲道德基礎，咁就要違反第二原則，以遵守第一原則，以達至效益。

影響
--

《效益主義》仍然係「有史以嚟，最出名嘅效益主義辯護書」，同埋世界各地嘅大學倫理學課程都有廣泛咁教到呢本書。效益主義好大程度上歸功於米爾，喺英美哲學度，迅速成為主導嘅倫理學理論。效益主義始終係當今倫理學理論嘅現實選擇方案。

參考
--

1. ↑  Mill, John Stuart (1863). *Utilitarianism* (第1版). London: Parker, Son & Bourn, West Strand. 喺6 June 2015搵到. via Google Books
2. ↑  Scarre, *Utilitarianism*, p. 82.
3. ↑  J. B. Schneewind, *Sidgwick's Ethics and Victorian Moral* *Philosophy*. Oxford: Clarendon Press, 1978, p. 174.
**數碼聲音廣播**（英文：**Digital Audio Broadcasting**，縮寫：**DAB**）係一種電台廣播嘅數碼技術，可以傳送聲音同數據，免卻模擬廣播嘅限制。聲音同包括文字同圖像嘅資訊都可以透過電子方式處理，轉化成為數碼格式傳遞。

制式
--

數碼聲音廣播‎技術上可以分為唔同嘅系統同制式，有取代FM廣播嘅Eureka 147同ISDB-T，亦有針對AM廣播嘅DRM，同埋可以AM/FM並存嘅IBOC等系統，佢哋都有一個共通點，係現時嘅AM/FM收音機都接收唔到。

### Eureka 147

Eureka 147係現時歐洲廣播聯會（European Broadcasting Union）推廣嘅制式，喺歐洲、加拿大同部份亞洲地區採用。佢嘅設計係需要另外喺新嘅「L頻帶」或「甚高頻帶VHF Band III」操作，頻寬1.5 MHz，最大可傳送大概1.2 Mbps嘅數據；聲音嘅運算使用48 kHz同16-bit採樣率，然後用MPEG 1-Layer 2（MP2）嘅方式來壓縮，若果作單聲道嘅廣播，系統可以容許彈性使用64－192 kbps嘅速率，一般情況下，一條1.5 MHz嘅頻道可以容納6個256 kbps嘅立體聲電台，同跟節目有關嘅數據。 

新嘅DAB+制式，使用HE AAC v.2，或者叫做MP4，可以更有效噉提高聲頻壓縮效能，一個載套可以容納18套或更多嘅節目。

DAB+、DAB同DMB可以混合喺一個載套，但係有一定嘅限制。DAB+有出色嘅編碼，更正同多媒體嘅功能，適用於聲頻廣播。

優點同缺點
-----

### 優點

* 播放媲美數碼多媒體產品（例如MP3）嘅高音質節目
* 接收穩定、免除雜音
* 為聽眾帶來多元化節目選擇
* 可以提供文字同圖像訊息

### 缺點

* 數碼接受器較傳統接收器貴。
* 數碼收音機耗電量比較高。
* 接收門檻比模擬訊號更高。

參考
--

1. ↑  〈乜嘢係數碼聲音廣播?〉. 原著喺2017年6月10號歸檔. 喺2017年5月26號搵到.
2. ↑  〈數碼聲音廣播制式〉. 原著喺2017年6月26號歸檔. 喺2017年5月26號搵到.
**按樽**係賣樽裝飲品嘅一個規定。啲嘢飲用樽入住，客人買嘢飲要先畀埋按樽錢（樽嘅按金）。客人飲完懶得理，冇回樽嘅話，按金就俾販商沒收。

按樽按金用意係補償販商損失，而家回樽又叫做環保政策。一般來講，多數都係只會回玻璃樽，而且好多地方嘅回樽制度都只係象徵式，例如：香港只係五毫子港幣一個玻璃樽，美國就十美仙一個樽。[咩時候？]不過喺紐西蘭，佢哋採用咗一種叫做「swappa carte」嘅計劃，鼓勵民眾一箱箱咁買飲品之餘，重畀返佢地購買折扣。就以一打樽裝啤酒為例子：一箱12支嘅瀎裝啤酒正價賣紐紙40蚊，但係如果你成箱啤酒樽連埋啤酒箱拿返去，你就可以用紐紙24蚊買返一箱12支嘅補充裝，慳返4成。

不過，亦有地方連膠樽都會回收再用。例如喺日本，就有例子為每個回收返來嘅膠樽退返10至20円。另外，喺瑞典，當地為咗減低塑膠垃圾，所以訂立咗法例規定所有膠樽喺重新變返做膠粒循環再用之前，都要經歷過20年嘅使用期，而生產商有責任生產一個耐用嘅膠樽，同埋負責清洗收返來嘅舊樽嚟再用。為咗鼓勵大眾交返個樽出來，當地都會為膠樽設回樽費。

參考
--

1. 1 2  "Swappa Carte". Travel Blog. 2007-02-25. 喺2009-08-05搵到.
2. ↑  慳得就慳第二季，2009-08-05，明珠台
3. ↑  〈礦泉水可回樽每個1.5元〉. 2008-10-08. 喺2009-08-05搵到.
瀛洲生態公園正門
 **瀛洲生態公園**（粵拼：jing4 zau1 sang1 tai3 gung1 jyun2）
係中國廣東廣州嘅一間生態公園，喺1998年起好，位置喺海珠區東南邊嘅新滘鎮，小洲村南邊，近小洲路。佢既係海珠區果樹保護區嘅核心地帶，又係廣州市最大嘅農業生態公園。

史
-

呢間公園原先係小洲村塊地（小洲三圍）。瀛洲，係小洲村嘅別稱。1998年，做公園，覆蓋咗142公頃嘅地，入面超過50,000樖樹。

設施
--

呢間公園入面有4大設施，分別係：

### 服務

服務設施係包括咗門樓廣場、休息廊、導航版同休息凳。

### 交通

交通設施係包括咗主園路、細園路、橋仔同石級。

### 管理

管理設施係包括咗辦公管理房、圍欄同水電嘅設施。

### 衛生

衛生設施係包括咗廁所、垃圾箱同河涌清淤泥垃圾。

特色
--

呢間公園入面有好多個娛樂項目。其中包括咗果林觀光、樹蔭品茗、採摘品果、綠洲放養、河涌捕撈、溪畔釣蟛蜞等田園旅遊項目。入面有嗮自然、寧靜、野趣嘅風味，重有水上、康樂活動、球場、燒烤區同仿古遊戲等鄉村嘅休閒活動。

註
-

1. 1 2  Wanmu Orchid & Yingzhou Ecological Park 互聯網檔案館嘅歸檔，歸檔日期2014年1月11號，. Life of Guangzhou
2. ↑  广州市瀛洲生态公园介绍 互聯網檔案館嘅歸檔，歸檔日期2014年1月11號，. 我要去旅行網
3. ↑  〈瀛洲生态公园〉. 原著喺2012年8月6號歸檔. 喺2014年9月4號搵到.
**回家過年摩摩達**（粵拼：wui6 gaa1 gwo3 nin4 mo1 mo1 daat6）
（粵語字面上翻譯係**返屋企過年**）係一部喺2017年6月17號拍嘅喜劇、奇幻同愛情電影。部片由謝德炬同房芳負責編劇，謝德炬、黃展昌做指導，李楊、梁皓明、李琛同陳強負責出鏡。部片喺2018年2月16號首播，全長一個鐘。

劇情
--

春節前15日，馬立喺茂名高州諗住直接揸電單車返江西，返到電白嗰時咁啱部電單車爆軚而拎去整，點知得咁橋撞正辛欣冇乜錢返屋企。譚弦喺返緊鄉下半佬俾黑社會組織捉走咗，後嚟俾黑社會組織大頭（黑龍）一度追問譚弦個女友。而辛欣同馬立喺經過水庫邊時發現一家三仔乸車禍飛咗落橋底嘅水庫邊得返細路在生，而第一時間送到醫院，點知半佬撞正黑社會組織。譚弦見到辛欣同馬立兩位之後，同黑社會組織一齊去到醫院，卒之件事穿咗煲。喺黑社會組織一度追問之下，最後趁機走佬先至走出黑龍嘅手指罅。三人走佬返到辛欣嘅鄉下之後先至一家團聚。

後嚟馬立因為喺茂名帶咗隻鷄嚟過年，佢為咗趕返江西過年，結果大頭蝦將佢間屋企嘅寵物狗連同電單車一齊揸走咗。

出鏡人馬
----

| 角色 | 扮演 |
| --- | --- |
| 馬立 | 梁皓明 |
| 辛欣 | 李楊 |
| 譚弦 | 陳強 |
| 黑龍 | 李琛 |
| 護士 | 姜佳卓 |
| 醫生 | 林欣傑 |
| 辛欣家姐 | 李子逸 |
| 辛欣細佬 | 馬東明 |
| 辛欣細佬條女 | 袁韻 |
| 嘉寧 | 陳俊鵬 |
| 萬玉 | 謝光儉 |
| 士多老細 | 楊獻榮 |
| 志願者 | 劉冠良 |
| 郭雪洋 |
| 馬立嘅細佬 | 吳俊傑 |
| 整車舖師傅 | 簡偉德 |
| 滾佬 | 文峰 |
| 受傷女仔 | 伍希通 |
| 辛欣嘅外甥 | 甘沛霖 |
| 馬亦辰 |
| 餐廳員工 | 黃展昌 |
| 程永堅 |
| 謝鳳環 |
| 陳曉欣 |
| 群眾 | 陳萬秋 |

註
-

1. ↑  呢度講嘅「摩摩達」其實係源自2010年中國大陸普通話新出嘅網絡熱門流行詞——「么么哒」嘅諧音，兩者喺普通話都係讀mō mō dǎ，屬語氣助詞。喺粵語入面根本唔會出現呢個情況。

連出去
---

* 《回家过年摩摩达》开机啦! 爱奇艺
* 广州人新年必看这部贺岁片！看完演员表超期待！ 網易
**瀛海威**（粵拼：jing4 hoi2 wai1；簡化字：**瀛海威**）係中國大陸冇咗嘅網絡營運商，亦係中國大陸第一個互聯網接入服務商，1995年9月30號營運，2004年10月19號執笠。

史
-

張樹新喺1994年，通過朋友發嘅第一封電郵先開始知有互聯網嘅事，嗰時互聯網係個好新潮嘅行業，最後佢決定投入互聯網搞一番事業。1995年開辦咗北京瀛海威科技責任有限公司，同年9月30號開始營運，經營模式同美國在線差唔多，有電子報、BBS同傾偈室等內容；但嗰時之前，中國大陸完全未接觸過呢啲嘢，加上嗰時中國大陸完全通過電話線嚟上網，自然唔少得要交電話費。網站開始營運無耐，有好多人用佢嚟上網做其它嘢。

雖然1996年期間通過擴股同開通主要節點，使網站規模發展到全中國大陸，1997年1月同微軟搞咗合作關係。但1997年6月，由於郵電部成立咗169全國多媒體通訊網同埋大幅度調整過入網價格，令瀛海威行向衰落。張樹新喺1999年，雖然打算同中興傾收購問題，但凈得個銡。

2004年10月19號，網站俾信息產業部同北京當地嘅工商部門釘咗牌。

註同攷
---

註
1. ↑  2008年同國防科工委合併，即係今日嘅中華人民共和國工業和信息化部。

攷

1. ↑  〈关于2003年度电信业务经营许可证 年检注销电信业务经营许可证的通告〉. 原著喺2010年8月18號歸檔. 喺2016年5月13號搵到.

連出去
---

* 互联网先烈传－瀛海威 網易
唔好同**護聖院宮**搞亂。
北白川宮家紋
**北白川宮**（日文：北白川宮／きたしらかわのみや *Kitashirakawa-no-miya*）係日本舊時一個宮家，由邦家親王第十三仔智成親王響1870年創立，花名「悲劇宮家」，前身係聖護院宮。1947年響駐日盟軍總司令指示底下，北白川宮最後一任當主道久王皇籍脫離，降為平民。現時北白川宮已經絕家。

歷史
--

北白川宮前身係聖護院宮，由邦家親王二仔嘉言親王響1868年創立，但同年年尾嘉言就過身，所以由智成親王接任。1870年，智成將聖護院宮改名叫北白川宮。但係響1872年，智成親王早死，終年17歲，之後根據佢嘅遺言，將當主一位傳咗畀大佬、邦家親王第九個仔能久親王。

能久親王長年出國打仗。1894年，能久奉上司命令參加甲午戰爭，負責留守台灣，任職台灣軍指揮。點知能久1895年響台灣戰死（戰場上因病而死），終年48歲，由當主一位就三仔成久王接任。但係成久都唔長命，1923年同鳩彥王響巴黎郊區撞車，成久傷重死亡，終年35歲。

成久死後由大仔永久王接任當主一位。1940年，永久王參加中日戰爭，點知佢竟然響演習嘅時候軍機失事，雖然佢已經緊急降落，但係最終都係死咗，終年31歲。之後由當時只有三歲嘅獨仔道久王接任當主一位。

1947年響駐日盟軍總司令指示底下，道久王皇籍脫離，降為平民。2018年，道久王過身，北白川宮因為冇男性後裔而絕家。

由於北白川宮歷任當主都好黑仔（智成一早病死、能久響台灣戰死、成久響巴黎撞車而死、永久軍機失事而死），所以畀人叫做「悲劇宮家」。

歷任當主
----

### 聖護院宮

* 第一任（同時係末任）：嘉言親王

### 北白川宮

* 第一任：智成親王
* 第二任：能久親王
* 第三任：成久王
* 第四任：永久王
* 第五任（末代）：道久王

### 北白川家

即北白川宮皇籍脫離之後另起嘅家，但係呢個時候北白川家已經唔再係皇室成員。

* 第一任（同時係末任）：北白川道久

分支
--

* 小松侯爵家
* 二荒伯爵家
* 上野伯爵家

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
呢篇文講2020年1月12號嘅集會。搵緊1月19號原本以遊行形式舉行之後改成集會嘅示威嘅話，請睇〈**天下制裁集會**〉。
天下制裁集氣大會情況
**天下制裁集氣大會**係2020年1月12號下晝一次反逃犯條例修訂集會，喺中環愛丁堡廣場搞。呢次集會由「民間集會團隊」搞，主題係爭取盡快落實政改，如果唔係就會呼籲國際社會制裁香港，同時為下個禮拜原定嘅大遊行造勢。發言人士亦解釋自反修例運動開始以嚟，海外香港人以唔同方式爭取外國同聯合國支持，去令外國知呢場運動重未完。

主辦單位估計有3.6萬人參加，警方就話高峰期有3,000人。

集會以「立即民主政改，否則天下制裁」做主題，並希望政府快啲回應「實現真普選」訴求，事前亦攞到警方不反對通知書。集會申請人劉頴匡強調，特區政府要喺呢一年實施政改，喺呢年立法會選舉入面實現無功能組別同無政治篩選嘅選舉，唔係就會呼籲國際社會對香港作出制裁。大會話歡迎唔同政治光譜人士參與，重話「不捉鬼」、「不割席」。

活動過程
----

下晝3點幾，已經有一批市民去到現場，有啲人揸住旗幟，亦有人舉起美國國旗同英國國旗。其後，參與者亦即場唱反修例歌曲。喺中環有好多防暴警員把守，仲時不時截查着黑衫嘅市民。

集會有嚟自加拿大、美國、澳洲同法國等地嘅抗爭者發言，包括外國留學生同埋移咗民嘅港人。佢哋話自反修例運動開始以嚟，一直喺外地透過遊說國會議員、喺大學搞學術交流、搞遊行集會、整連儂牆等唔同方法，去爭取支持。同場有中國大陸嘅學生話如果選擇沉默，就會冇嗮嗰刻擁有嘅一切。

香港眾志成員黃奕武話，曾經向歐洲人提出消費嗰時應該考慮中國貨嘅生產過程有冇良心，又話德國同中國訂立嘅貿易條例有需要改變。香港眾志秘書長黃之鋒同埋青年新政召集人梁頌恆都以台灣已經達致一人一票民主選舉做例子，期望香港人最終都可以選出屬於自己嘅特首同立法會。

劉頴匡批評香港政府同中共對香港人爭取民主「冇啲同情，反而幸災樂禍，落井下石」，重話佢哋一定會有報應。佢又話嚟緊會繼續爭取各國通過香港人權法案，等國際社會繼續留意香港，懲罰獨裁者。

海外支持
----

* 澳洲港人組織NSW Hongkongers事前為活動拍咗段片，呼籲市民參加。

後續
--

防暴警察喺集會後嘅截查行動
夜晚大概6點集會完之後，防暴警察就喺中環同埋金鐘近英國駐港總領事館一帶戒備，有多人被截查，亦有人被帶上警車。

參考
--

1. 1 2 3 4  〈香港舉行"天下制裁集氣大會"告訴全球抗爭運動未了〉. 《RFI - 法國國際廣播電台》 (繁體中文). 2020-01-13. 原著喺2022-01-29歸檔. 喺2020-01-17搵到.
2. 1 2 3 4 5  〈逾3.6萬人參與「天下制裁集氣大會」 內地生：如果沉默，就會失去擁有的一切 | 獨媒報導〉. 《香港獨立媒體網》. 原著喺2020-01-16歸檔. 喺2020-01-17搵到.
3. 1 2 3 4  〈逾 3 萬人參與「天下制裁集氣大會」集會 大批防暴警截查 帶走至少兩人 | 立場報道 | 立場新聞〉. 《立場新聞 Stand News》 (英文). 原著喺2021-07-07歸檔. 喺2020-01-17搵到.
4. ↑  吳倬安 (2020-01-10). 〈【逃犯條例】民間團隊周日發起集會促政改 獲警發不反對通知書〉. 《香港01》 (香港中文). 原著喺2021-08-03歸檔. 喺2020-01-17搵到.
5. 1 2  〈周日中環「天下制裁」集會獲不反對通知書 (17:46) - 20200110 - 港聞〉. 《明報新聞網 - 即時新聞 instant news》 (繁體中文). 原著喺2020-01-11歸檔. 喺2020-01-17搵到.
6. ↑  《這是 NSW HongKongers為「1.12天下制裁集氣大會」所製作嘅影片。... - 民間集會團隊 Hong Kong Civil Assembly Team》 (簡體中文), 喺2020-01-17搵到
陽朔西街附近嘅益田西街牌坊
**陽朔西街**（粵拼：joeng4 sok3 sai1 gaai1）係中國廣西桂林嘅一處東西走向步行街，喺陽朔中心城區，西到蟠桃路，東到濱江路，全長517m，闊8m。佢既係陽朔城區最古老嘅街道，又係外國人一條街。

史
-

公元590年開設陽朔時，縣城入面有條長大概200米、闊大概5米嘅街。但嗰時街入面得幾間賣日用品啲舖頭仔且大多數都係農民居住地。直到大元起城牆嗰時開始嗌成西街，嗰時屬縣城繁華嘅商業中心。民國初期，由於政府整條桂荔公路解決交通問題，重將城牆拆咗。文革期間受破四舊浪潮影響而一度改名做**東風路**直到1982年先至打回頭。

1970年代初，由於鬼佬發現咗呢條步行街而對當地文化同風俗有興趣。之後每年都有鬼佬經過呢度同定居，慢慢噉逐漸形成中西文化融合交匯地。

特色
--

呢條街啲建築屬1940～1950年代風格，亦有啲喺大清時期留到而家。地面屬石板路；入面有好多間商舖、酒吧、西餐廳、飯館，亦有同中國民俗有關嘅蠟染、印章、書法等舖頭，甚至可以睇到苗族同壯族啲風情舖頭。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 日頭嗰時 |
| 日頭嗰時  |

|  |
| --- |
| 苗族舖頭 |
| 苗族舖頭  |

|  |
| --- |
| 挨晚嗰時 |
| 挨晚嗰時  |

 |

攷
-

|  |  |
| --- | --- |
|  | 維基同享有多媒體嘅嘢：**Yangshuo West Street** |

* 阳朔西街－洋人西街 长沙旅游
* 桂林阳朔西街 广西地情网
* 阳朔西街简介 桂林旅游
| 金屬 | 渠嘅離子 | 活性 | 提取方法 |
| --- | --- | --- | --- |
| Cs | Cs+ | 識同水反應 | 電解 |
| Rb | Rb+ |
| K | K+ |
| Na | Na+ |
| Li | Li+ |
| Ba | Ba2+ |
| Sr | Sr2+ |
| Ca | Ca2+ |
| Mg | Mg2+ | 同酸反應 |
| Al | Al3+ |
| Ti | Ti3+、Ti4+ | 同濃無機酸反應 | 火法冶煉 |
| Mn | Mn2+ | 同酸反應 | 用碳還原 |
| Zn | Zn2+ |
| Cr | Cr2+ |
| Fe | Fe2+ |
| Cd | Cd2+ |
| Co | Co2+ |
| Ni | Ni2+ |
| Sn | Sn2+ |
| Pb | Pb2+ |
| H | H+ | 水或酸嘅氫 | ／ |
| Sb | Sb3+ | 要用硝酸等強氧化酸反應 | 用熱分解或者物理嘅方法 |
| Bi | Bi3+ |
| Cu | Cu2+ |
| Hg | Hg22+ |
| Ag | Ag+ |
| Pt | Pt2+ |
| Au | Au3+ |

**金屬活性序**，又叫**金屬活動性**，**簡稱活性序**，係同金屬活性有關嘅序列。化學家就係用呢張表去望下某金屬會唔會同某有反應、置換其他金屬等等，好有用。

點睇
--

最上邊嘅金屬最活潑，有鹼金屬（銫最勁），最下邊嘅金屬最唔活潑，好似金等。活性序由上至下慢慢減小。呢張表係由金屬同酸、水、氧氣等其他嘢嘅反應同反應速率、程度而決定。

我哋可以用渠去判斷溶液入面唔同金屬離子會唔會置換對方。例如放一塊鋅落硫酸銅溶液，點知鋅會唔會置換出銅？可以去睇下活性序，鋅前過銅，所以活性高過銅。喺失去電子方面，鋅易過銅，會置換出銅，形成硫酸鋅同銅。

其實金屬可唔可以同酸反應，都關活性序事。金屬同酸反應，可以講成置換出氫。氫喺鉛同銻之間，前過氫嘅金屬可以同酸反應，其他就唔得。
**記憶誤差**（英文：**memory error**）係指記憶上嘅誤差，喺正常健康嘅人當中都時不時發生，涉及個人（例如）回想一件事嗰陣搞錯啲細節，甚至乎「回想」起一啲根本冇發生過嘅事。

進化基礎
----

就噉睇，記憶誤差好似係一件壞事，進化上理應對隻生物不利，但有學者認為記憶誤差可能係進化上嘅一種適應。記憶係由個腦**建構**（construct）嘅，一個長期記憶喺回想同再鞏固嘅途中會或多或少噉走樣，而呢樣嘢似乎係「人曉得想像未來」嘅必然結果：現實係，未來通常會同過去有些少相似，但好少可會完全一樣；如果一個系統（腦）識得運用過去嘅經驗嚟模擬想像未來發生嘅事嘅話，噉佢就實要係識得有彈性噉將幾個過去經驗揼散，將呢啲經驗嘅某啲元素抽取出嚟，再重組成一個想像中嘅未來－即係話理論上，個腦應該係一個建構性系統，而唔係一個淨係識得重造過去經驗嘅**再生產性系統**（reproductive system），如果個腦淨係識完美複製過去記憶嘅話，人可能會變到冇能力憑過去經驗想像未來－所以一個有少量記憶誤差嘅腦可能喺進化上係一種有利嘅構造。

攷
-

1. ↑  Ofengenden Tzofit (2014). "Memory formation and belief" (PDF). Dialogues in Philosophy, *Mental and Neuro Sciences*. 7 (2): 34-44.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
訟卦
**訟卦**，或者就咁叫**訟**，係六十四卦之中嘅第六卦。佢上卦係乾卦，代表天，即係☰ ；下卦係坎卦，代表水，即係☵ 。所以，訟卦就畫成䷅。為咗方便記住卦象，佢有個名叫**天水訟**。

卦辭
--

有孚，窒。 惕中吉。 終凶。 利見大人，不利涉大川。

彖曰：訟，上剛下險，險而健訟。訟有孚窒，惕中吉，剛來而得中也。終凶﹔訟不可成也。 利見大人﹔尚中正也。不利涉大川﹔入于淵也。

象曰：天與水違行，訟﹔君子以作事謀始。

爻辭
--

初六：不永所事，小有言，終吉。

九二：不克訟，歸而逋，其邑人三百戶，無眚。

六三：食舊德，貞厲，終吉，或從王事，無成。

九四：不克訟，復自命，渝安貞，吉。

九五：訟元吉。

上九：或錫之鞶帶，終朝三褫之。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**Ikariam**係一個德國開發嘅免費、以網頁為本嘅 MMOG 戰略遊戲。玩家淨係需要提供一個電郵地址、同自己改一個名，就可以開始遊戲。

玩家可以喺Ikariam入面同數以千計嘅其他玩家溝通，控制自己嘅城鎮同人民走向光榮同埋勝利。喺遊戲入面，玩家會扮演一個國家嘅國王或者皇后，同其他玩家進行一場資源爭奪戰。遊戲係24小時都喺度行緊嘅，就算玩家登出咗，城鎮仍然係會自動採集資源同埋執行玩家登出前落嘅攻擊指令，甚至乎有可能俾其他玩家攻擊。

遊戲內容
----

喺遊戲入面，每個群島會有八種唔同嘅奇跡建築，每個島上面都有唔同嘅奇跡建築。每個島上面都有一個鋸木廠可以用嚟獲得木材，另外重有一個建築可以獲得唔同嘅奢侈資源（葡萄酒、大理石、水晶同埋硫磺）。

唔同嘅島上面，都有唔同嘅奢侈資源：

* 生產葡萄酒嘅島：只有呢個島先可以生產葡萄酒，而呢個島除咗木材之外冇辦法生產其他奢侈資源。
* 生產大理石嘅島：只有呢個島先可以生產大理石，而呢個島除咗木材之外冇辦法生產其他奢侈資源。
* 生產硫磺嘅島：只有呢個島先可以生產硫磺，而呢個島除咗木材之外冇辦法生產其他奢侈資源。
* 生產水晶嘅島：只有呢個島先可以生產水晶，而呢個島除咗木材之外冇辦法生產其他奢侈資源。

一個島可以容納十六座城市，島上面嘅奢侈資源生產地必須由島上面嘅玩家貢獻木材嚟升級。

而同一時間，每座城市只可以起或者升級一個建築，隨住建築嘅級別提高，所需要嘅資源亦會同時間越嚟越多，所以城市建設嘅步伐好慢。

總積分
---

喺Ikariam入面，每個帳號都有積分，城市嘅一舉一動，都會影響到積分。

總積分係由下面五種類別嚟決定：

* 總人口數
* 建築消耗資源
* 軍隊
* 研究

總積分=總人口數+(建築所消耗嘅資源/100)+軍事積分+(六倍原始研究點數/100)

市民與民意
-----

喺Ikariam入面，市民係維持一個城市嘅重要關鍵。無論係採集資源、生產軍隊、研究等等，甚至連維持研究、軍隊所需嘅黃金，都係需要喺市民身上攞嘅。所以點樣擁有足夠嘅人力同埋財政嘅穩定，就要一定要依賴住合理嘅人口。

一般嚟講，人口增加需要注意嘅係：房屋、民意，如果達唔到呢兩個條件，係冇辦法增加人口。

房屋增加嘅方法：

* 研究相關研究（好似烏托邦）
* 升級市政府

增加民意嘅方法：

* 建造酒館：增加12民意
	+ 增加葡萄酒嘅供應量
* 建造博物館：增加20民意
	+ 增加文物嘅展出數量
* 研究相關嘅研究（好似烏托邦、未來經濟等）

當民意唔係負數嘅話，人口係唔會即刻增減，人口嘅增減速率係透過成長率。成長率嘅計算方法為：民意/50

當人口上升一人口數之後，民意就會下降一民意；相反亦係。

出面網頁
----

* 官方網站
* 香港官方網站
* 中國大陸官方網站
**救主堂**（粵拼：gau3 zyu2 tong4）係中國廣東廣州嘅一間基督教堂，喺1919年起好，位置喺越秀區萬福路184號。佢既係廣州地區，早期有聖公會教堂特色嘅建築，又係廣州市嘅文物。

史
-

1903年，聖公會港粵教區嘅英國主教派咗華人牧師——莫壽增到廣州傳教，1904年重租屋搞事務所，先後喺海珠區岐興南約、東橫街、南關福安里一帶整咗提多學校。直到1912年先正式買咗萬福路一帶用地嚟起救主堂，而工程喺1919年搞掂。教堂起好珠海重起埋副堂出嚟，重喺1928年開咗提多幼稚園同提多小學。甚至喺副堂開埋診所嚟免費幫人醫病。廣州解放之後，救主堂先後同興華浸信會堂、高第堂、越華堂、文明堂、福音堂、維新堂同南關堂等7間教堂合併咗。雖然文革期間，教堂同副堂俾外單位霸咗，但1985年4月12號，救主堂正式恢復返宗教活動。1997年2月，救主堂東邊嘅牧師樓被拆除重建兼改名做「鴻福樓」，重喺1999年5月起好。同年重將大堂同副堂啲屋全面翻新咗。2015年8月19號，廣州市人民政府為咗保護街區嘅歷史文化，先至將救主堂列入咗第八批市級文物。

風格
--

間嘢嘅外墻用紅磚整，有鋪綠琉璃瓦，主體建築面前有座四角尖頂嘅方形塔樓，建築從頂望落去好似個大十字架噉，面積大概1600平方米。教堂後邊重有個副堂響度。而大堂嘅地面同廣場，喺1999年重修時分別鋪咗大理石同地磚上去。而二樓係教會專用場地，分為禮堂仔、接待室、詩班室、兒童活動室、電腦室同埋同工辦公室。

攷
-

* 广州市基督教救主堂简介 广州市基督教会网站
* 救主堂 北京路文化旅游区
* 原来广州隐藏了这么多传统教堂，过圣诞怎能少得了！
|  |
| --- |
| 宗教系列**基督宗教** |
|  |
| **基督教史**基督教發展時序耶穌基督耶穌十二門徒大公會議大分裂十字軍東征宗教改革與更正教中國基督教中國基督教史 |
| **三位一體**聖父聖子 (神學)聖靈 |
| **基督教神學**基督教會禮拜 聖恩 · 救贖 登山寶訓 十誡 |
| **聖經**舊約新約正典次經偽經和合本修訂版 |
| **基督教派**天主敎東正教聖公宗新教東方正統教會東方亞述教會基督教運動 |



**天主敎**（粵拼：tin1 zyu2 gaau3；英文：Catholicism，形容詞 Catholic），又叫做**公教**（意思係 ｢普世宗教｣），係基督宗教嘅一支，通常指羅馬天主敎。Catholic（大楷）呢個字嘅字根 catholic（細楷）來自希臘文 καθολικός，意思係 ｢普世｣。所有天主教會都同羅馬天主敎會共融（承認羅馬敎宗），但係只係羅馬天主敎用拉丁禮。

基督新教成形之後，天主教又叫**基督舊教**（減筆：**舊教**）。

名
-

天主教呢個名係自從明朝開始用，而家已經成為普遍嘅中文代詞（因為佢唔用上帝、神等詞彙嚟稱呼所信仰嘅天主，而祗係用天主呢個詞）。喺基督宗教咁多個教會當中，羅馬天主教嘅信眾最多，全世界大概有11.3億，佔世界總人口 17%。

｢公教會｣ 嘅 ｢公｣ 原文起源於拉丁文嘅 catholicus，意思係 ｢普遍嘅｣，翻譯成為中文 ｢公｣ 係取自 ｢天下為公｣ 嘅 ｢公｣，因為天主教徒認為佢哋嘅教會係開放俾全部人嘅，而唔係特定個種族、階級，或者特定宗派嘅。

｢Catholicus｣ 呢個字喺教會分裂前已經出現，例如喺宗徒信經有 ｢聖而公教會（sanctam Ecclesiam catholicam）｣，尼西亞信經嘅尾二嗰句亦都有講 ｢（我信）唯一、至聖、至公、從宗徒傳下來的教會（Et unam, sanctam, cathólicam et apostólicam Ecclésiam）｣。呢個用法喺英文寫 catholic（細楷），中文通常寫 ｢大公｣ 或者 ｢普世｣。

### 羅馬天主教會

內文：羅馬天主教會
五世紀古羅馬東、西分裂以後，東羅馬帝國奉君士坦丁堡牧首為正宗，並演變成日後嘅東正教；而原首都羅馬保留的教廷，就成為咗分裂後西羅馬帝國嘅正宗，呢度就係 ｢羅馬天主教會｣ 呢個名嘅源由。

註
-

1. ↑  喺天主教，｢神｣ 呢個字對應基督教嘅 ｢靈｣ 字。

參考
--

1. ↑  〈辭典檢視 [舊教 : ㄐㄧㄡˋ ㄐㄧㄠˋ] - 教育部《重編國語辭典修訂本》2021〉. *dict.revised.moe.edu.tw*. 喺2022-01-02搵到.
2. ↑  《基督教聖經與神學詞典》 (第1版). 香港: 漢語聖經學會. 2003. p. 125. ISBN 962-513-250-3.
呢篇文講嘅係日本料理嘅諺語。想搵唐餐嘅類似諺語，睇吓「**開門七件事**」。
**開門五件事**（日文：さしすせそ(sashisuseso) ）係指日本菜入邊成日用嘅五種調味料：砂糖、食鹽、醋、豉油、味噌（即麵豉）。日文夾埋一齊叫「さしすせそ」，係日文五十音入面 S 音字頭完整一行嘅五個假名。呢五個假名咁啱係呢五種調味料各攞一個字母，而次序又同五種調味料落鑊通常用嘅次序一樣。

調味料
---

煮嘢食，尤其係日本菜，通常都會用到呢五種醬料。五種醬料喺日文裡面嘅發音各攞一個字母，加埋啱啱係五十音表入邊嘅完整一行「さしすせそ」，而呢個次序咁啱又同煮一碟餸嘅時候，五種調味料落鑊嘅次序相同。

| 粵文 | 日文漢字 | 日文假名 | 羅馬字轉寫 | 解釋 |
| --- | --- | --- | --- | --- |
| 砂糖 | 砂糖 | **さ**とう | **sa**tō | 要帶出食材嘅甘味，就要先落糖，因為蔗醣嘅分子大粒過食鹽嘅離子，要早啲醃入新鮮食材入面，噉就唔會俾鹽同豉油嘅鹹味冚過糖嘅甜味。 |
| 食鹽 | 塩 | **し**お | **shi**o | 用鹽醃食材會減低滲透壓，將食材嘅水同腥味吸出嚟。落完鹽之後，淨返嗰三件事就係開煲之後先用。 |
| 醋 | 酢 | **す** | **su** | 醋要喺開煲之後先落，因為如果太早落，加熱嘅時候會煲走啲酸味。 |
| 豉油 | 醤油 | **\*せ**いゆ > しょうゆ | \***se**iyu > shōyu | 醋、豉油、味噌都係發酵食品。如果豉油煮得太耐，會苦，所以落得遲過醋。 |
| 麵豉 | 味噌 | み**そ** | mi**so** | 麵豉係煮完嘢食起鑊，裝碟嘅時候先加落碟餸度嘅。 |

「醬油」現代日文發音係「shōyu」，擺咗落「se」嗰格其實係考古音錯配嘅結果。「醬油」嘅日文漢字發音同「正油」一樣，喺十九世紀、二十世紀初，日本曾經興過用「歷史的假名遣」（日文：歴史的仮名遣），追溯平安時代嘅發音嚟寫日文假名。有人就跟住「shōyu」嘅發音倒推「seiyu」出嚟，然後話「醬油」可以擺落「se」嗰格，但其實「醬油」嘅日文發音從來都係「し」字開頭，唔係「せ」字開頭。

### 其他調味料

有人話「さ」唔係砂糖而係燒酒（日文：酒さけ(sake)）。酒同糖一樣會添鮮甜味俾啲食材。砂糖同酒之外，味醂亦有類同功效。

「そ」又有人話係「醬汁」（日文：ソース(sōsu)，由英文 sauce 借入日文），用法同麵豉類似，都係起鑊之後先加入碟餸一齊食嘅。

粵譯
--

「さしすせそ」粵文譯做「開門五件事」，係同唐餐嘅開門七件事類比。開門七件事包攬煮嘢食所有重要嘅消耗品，所以包埋柴、米、油、茶；但開門五件事集中講調味料，所以冇咗柴米油茶但加咗日本菜常用過唐餐嘅砂糖同味噌。

參考
--

1. ↑  〈調味料の「さしすせそ」！ あなたは全部いえますか？〉. 《[家事] All About》 (日文). 喺2020-03-01搵到.
2. 1 2  〈「さ」は砂糖！ 一説には酒も〉. 《[家事] All About》 (日文). 喺2020-03-01搵到. `{{cite web}}`: Cite has empty unknown parameter: `|dead-url=` (help)
3. ↑  〈「し」は塩！〉. 《[家事] All About》 (日文). 喺2020-03-01搵到.
4. ↑  〈「す」はお酢！〉. 《[家事] All About》 (日文). 喺2020-03-01搵到.
5. 1 2  〈「せ」は醤油！〉. 《[家事] All About》 (日文). 喺2020-03-01搵到.
6. 1 2  〈「そ」は味噌！最近はソース説も〉. 《[家事] All About》 (日文). 喺2020-03-01搵到.
7. ↑  〈醤油の過去・未来〉. 《食と文化》. 原著喺2020-03-01歸檔. 喺2020-03-01搵到.
8. ↑  EDITOR, IKIDANE NIPPON. 〈日本人的開門五件事「さしすせそ」解說！〉. *IKIDANE NIPPON*. 原著喺2020-03-01歸檔. 喺2020-03-01搵到.
二沙島嘅地圖
**二沙島**（粵拼：ji6 saa1 dou2）係喺珠江河嘅下游地區嘅其中一個島，呢個島響越秀區嘅東南邊，以前嗌過**二沙頭**（ji6 saa1 tau4）呢個名。呢個島嘅四面係有珠江水包圍住，其中，島嘅東北邊對住嘅係海心沙島同埋珠江新城；西北邊對住嘅係東山湖公園；南邊係珠江嘅主航道，北邊係珠江嘅次航道，喺島嘅北面，重可以睇到對面嘅珠島賓館同埋五羊新城，西邊係對住大沙頭碼頭，島嘅南邊對住嘅係海珠區嘅濱江東路。

個名點嚟
----

呢個島係最先喺清朝嗰陣就形成咗。由於佢係喺大沙頭嘅下游，而且呢個島嘅形成係重慢過大沙頭嘅，所以改咗名叫「二沙」。佢最初嘅名係嗌咗「二沙頭」，但係廣州市喺1988年開發二沙島嗰陣，廣州市地名委員會辦公室嘅官員楊海清就將「二沙頭」呢笪地改咗個名叫「二沙島」就一直用到依家。

島嘅面積
----

東邊同西邊嘅距離長有3.3公里，南北最闊嗰度有600米，面積1.26平方公里。

入面嘅景區
-----

星海音樂廳
* 星海音樂廳
* 廣東美術館
* 一大笪高級住宅
* 廣東華僑博物館
* 廣東省二沙體育訓練中心
* 二沙頭水上機場
* 街心公園
* 頤養院舊址

連接嘅橋
----

* 二沙橋
* 二沙二橋
* 廣州大橋

俗語
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、**2沙頭**、3元里、4牌樓、5仙觀、6榕路、7株榕、8旗二馬路、9曲巷，10甫路。

註
-

1. ↑  古老地名 进入城市记忆的钥匙 互聯網檔案館嘅歸檔，歸檔日期2016年3月4號，. 廣州圖書館

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
布堅尼
**布堅尼**（粵拼：bou3 gin1 nei4；阿拉伯文：بوركيني‎；英文：burkini／burqini），又叫**波堅尼**（bo1 gin1 nei4），係一種女仔嘅游水衫，由澳洲籍黎巴嫩人阿克達渣力餮研發出嚟。佢更加係伊斯蘭教徒嘅女仔游水着住嘅其中一種游水衫。布堅尼喺2007年2月出現，依家已經吸引咗全球各地買家嘅興趣。好多中東同埋歐洲國家地區都話想引入呢件嘢嚟做救生制服喇。

構造
--

呢種游水衫係除咗頭嘅面部、手同埋腳之外，其他部位都係被啲衫料遮嵌嗮（已經夠嗮穆斯林地區啲人嘅保守態度）嘅同時都可以輕足咁去游水都得啦。呢種游水衫可以話係好好咁解決咗嗰啲保守嘅穆斯林女仔想去游水但係又話着咗件沖涼嘅衫就話唔舒服嘅態度。

同潛水裝嘅區別
-------

呢件嘢雖然話睇落去好似件全長版嘅潛水衫同埋兜帽喺埋一齊咁嘅嘢，但係有啲同潛水衫唔同嘅係，呢件嘢雖然話係用游水衫材料整嘅，但係佢哋冇用過氯丁橡膠嚟整，而係用咗聚酯纖維同埋特弗龍呢兩筍嘢，而且成件游水衫嘅包嵌程度，比潛水衫重要重啲嘅。

喺伊斯蘭教嘅理解
--------

澳洲嘅伊斯蘭教教導人舍伊克·泰·艾甸·希拉莉（Sheik Taj Aldin al-Hilali）話過：「布堅尼喺伊斯蘭法同埋清真地區入面，都係符合伊斯蘭教令嘅理解。」

彈
-

雖然喺世界各個國家入面對伊斯蘭教徒著布堅尼呢種游水衫，都係有好廣泛嘅理解喇。但係喺歐洲嘅一部份國家仔入面，都出現過有啲女仔喺公眾場合入面，着住件布堅尼游水就引起咗社會嘅廣泛輿論。喺2009年8月份嘅法國嗰頭，試過有個女仔因為着布堅尼去游水，搞到俾政府告。因為法國政府話過，唔畀當地嘅婦女喺當地嘅泳池入面着住布堅尼游水衫去游水，因為泳池有自身嘅衛生標準，而唔係對女性嘅歧視。加上呢啲噉嘅游水衫喺公共場合着住會掂到各種病毒，而呢啲病毒入咗水之後就會傳畀其他游水嗰啲人搞到有病。

呢個詞語嘅合成詞嚟法
----------

「布堅尼」係由波卡同埋比堅尼組成嘅一個新嘅詞語，係註冊商標。

註
-

1. ↑  "Ahiida® Pty Ltd". Ahiida.com. 原著喺2013-03-12歸檔. 喺2013-03-14搵到.
2. ↑  Taylor, Rob (2007-01-17). "Not so teenie burqini brings beach shift". Reuters. 原著喺2011-05-30歸檔. 喺2011-03-02搵到.
3. ↑  〈仏のプールでブルキニ禁止令、イスラム教徒の女性がこれを差別だと訴え〉. 2009-08-13. 原著喺2013-10-29歸檔. 喺2013-10-27搵到.
4. ↑  "French pool bans 'burkini' swim". BBC News Online. 2009-08-12. 喺2009-08-13搵到.
5. ↑  法一游泳池禁止着"波基尼"入内 称不卫生(图) 搜狐新聞 喺2009年08月13號搵到
6. ↑  "Ahiida Burqini Swimwear". 原著喺2006-08-19歸檔. 喺2009-04-08搵到.

| * 睇
* 傾
* 改
游水裝備 |
| --- |
| 女仔嘅游水裝 | 一件頭 · 比堅尼 · 坦堅尼 · 單堅尼 · 布堅尼 |
| 男仔嘅游水裝 | 三角游水褲 · 四角游水褲 · 沙灘褲 · T字游水褲 · 長髀游水褲 |
| 男女都啱用嘅游水裝 | 鯊魚皮游水衫 · 全身游水裝 |
| 其它用具 | 游水氼鏡 · 游水帽 · 鼻夾 · 耳塞 · 面堅尼 · 氼水氼鏡 |
| 訓練裝備 | 游水泡 · 浮板 · 游水拳套 · 救生膊圈 · 游水腳蹼 · 摦手板 · 游水腳夾 |
《**戰神**》，又叫《**香港大災難**》，係台灣首套結合科幻同災難嘅電影。上映前，劇本原本用台北市西門町做戰場，重事先整咗西門町嘅模型，但交畀行政院新聞局審查劇情嗰陣，主管單位話「點可以擺西門町用嚟做外太空人到地球嘅場地！」。於是乎，製作人員唯有放棄西門町模型，改咗做香港至繼續拍。

套戲2000年代俾人挖返出來，由於劇情天馬行空，講關公保衞地球，所以又俾人叫《**關公大戰外星人**》。

大概
--

故事劇情講外星人入侵地球，關帝顯靈，保衞地球，故事揉合現代科學同神話故事，高低起伏，化成一部空前絕後嘅科幻災難片。

劇情
--

趙老先生係雕刻家，本身盲咗。佢一生一直喺度雕刻。雖則佢日日刻嘅，不過係嚿木頭，但就係佢心靈寄托。佢要一心一意，刻好關公像。過咗四年，佢一直唔停咁刻關公像，認為神像一整好，就會有無比神力。

之不過，佢個仔趙超羣，係科學家，成就傑出，所以頂唔順老竇成日刻神像，好似呆咗咁。所以雖然係兩父子，但思想南轅北轍。趙老先生嬲個仔咁大，送埋佢去讀書，竟然話返佢轉頭，所以兩父子有好大衝突。

某日，天空突然出現飛碟，外星人落嚟任意破壞，大家完全束手無策。與此同時，趙老先生吞埋最後一口氣，同神像點睛，心中所信嘅神力終於出現。最後，得到武聖關公顯靈，揸住青龍偃月刀下凡，雙方一輪激戰之後，關公力斬外星人，拯救萬民於水深火熱。

人物角色
----

| 角色名稱 | 演員 | 備註 |
| --- | --- | --- |
| 趙超羣 | 谷名倫 | 科學家 |
| 趙立玉 | 謝玲玲 |  |
| 純蘭 | 唐沁 |  |
| 趙老先生 | 陳又新 | 雕刻家 |
|

香港數碼修復
------

香港電影導演彭浩翔，已經由台灣買咗呢套片嘅孤本，並且送去泰國用數碼修復，由於孤本太殘破，聲帶壞咗，所以會搵楊千嬅同余文樂重新配音。

註
-

1. ↑  〈戰‧神 傅清華下狠勁〉 (臺灣中文). 自立晚報. 1976-07-19.
2. 1 2  〈戰‧神 明日起推出〉 (臺灣中文). 自立晚報. 1976-07-23.
3. ↑  〈戰神 鈔票堆砌起來的特技片〉 (臺灣中文). 自立晚報. 1976-07-17.
4. ↑  〈戰‧神 關公顯靈大戰外星人〉 (臺灣中文). 自立晚報. 1976-07-17.
5. ↑  〈戰‧神 揉合了科學與神話故事 發揚中國民間傳統精神〉 (臺灣中文). 自立晚報. 1976-07-16.
6. ↑  〈彭浩翔數碼復修 Cult片王〉 (臺灣中文). 蘋果日報. 2010-04-23.
**數量詞**係形容名詞嘅數同埋量嘅詞，可以再細分做「**數詞**」同埋「**量詞**」。

數詞
--

數詞即係堆嘢有幾多數目。

數詞嘅例子：一、二、三。

量詞
--

量詞係用嚟連結數詞同埋名詞，本身冇意思，一定要同名詞或者實義詞一齊用。量詞通常存在喺亞洲語言入面，例如漢語、韓文、日文、越南話、泰文、孟加拉話、馬拉話等等。

個：中文量詞之一
以中文為例，因為比較少西方話有量詞嘅概念，當西方人學中文嘅時候，會比較難去理解。因為「個」形容嘅名詞比較多，學中文嘅外國人好多時都用「個」去形容大部份名詞。慢慢，反而係由呢班學中文嘅外人掉轉頭影響埋其他中文用者，令個「個」字有變成一個「萬能量詞」嘅趨勢。

量詞嘅例子：把、杯、本、部、張、個 

因為唔同嘅地區，有時同一種話嘅唔同方言對同一個名詞都會用唔同嘅量詞。例如：

* 閩南話同粵語叫「一間學校」，而普通話係叫「一所學校」
* 閩南話叫「一粒雞蛋」，廣州話係叫「一隻雞蛋」，而普通話就係叫「一個雞蛋」
* 閩南話叫「一部汽車」或者「一台汽車」，廣州話係話「一部車」或者「一架車」，而普通話就係叫「一輛汽車」
* 廣州話、香港話叫「一個人」，有尐其他粵語方言（例如粵西、粵北地區嘅話）係叫「一隻人」
㞗環
矽膠㞗環(包莖矯正器)
**㞗環**（粵拼：**gau1 waan4**）係套喺男人㞗上嘅性玩具，一般套喺㞗嘅底部，主要係用嚟減慢扯旗之後血液流出㞗嘅組織，從而延長扯旗嘅時間。陰莖環可以直接戴喺㞗上，或者將㞗同膥袋一齊套入環裏面，又或者只係戴喺膥袋上（咁樣戴，一般會叫做「睾丸鎖」）。㞗環可以由好多種唔同嘅物料製造，最普遍嘅係皮革、橡膠、矽膠或者金屬。

通常男人會因爲有扯旗困難而佩戴㞗環。又或者佢哋中意收緊嘅特殊感覺同埋增加條㞗嘅充血量而佩戴。

某啲款式會包括凸出嘅金屬珠，用嚟喺性交嗰陣刺激陰核、陰戶或者肛門。另外亦有附加振動器嘅，用嚟刺激自己或性交對像嘅膥袋或者陰戶。仲有充氣式嘅，可以控制㞗環充氣量。

三段式嘅㞗環有額外嘅環套住睾丸。當性交高潮嗰陣，睾丸通常會喺射精嗰陣向身體方向收縮。三段㞗環通過強制睾丸留喺原有位置唔向身體方向收縮，從而改變及強化性高潮嘅感覺。

㞗環戴得太緊或太長時間會造成危險，會引發持續扯旗症狀。如果唔及時處理會造成嚴重及永久性嘅傷害，包括條㞗壞死。爲咗減低佩戴㞗環所造成嘅風險，某啲㞗環會有「快懈」設計，以方便喺持續勃起嘅時候好快咁攞落嚟。

有陣時，㞗環亦會同㞗泵一齊用。

參考
--

* 皮繩愉虐邦
「蟲草」跳轉嚟呢度。要睇第啲意思，請去【**蟲草 (搞清楚)**】。

| How to read a taxoboxHow to read a taxobox**冬蟲夏草** |
| --- |
|  |
|
| **物種分類** |
| 

|
|  |
|
|
| 界 | 真菌界 Fungi |
| Subkingdom: | 雙核亞界 Dikarya |
|
|
|
|
| 門 | 子囊菌門 Ascomycota |
|
| 亞門(Subphylum): | 盤菌亞門 Pezizomycotina |
|
|
|
|
|
| 綱 | 糞殼菌綱 Sordariomycetes |
|
|
|
|
|
| 目 | 肉座菌目 Hypocreales |
|
|
|
|
|
|
|
|
| 科 | 蛇形蟲草科 Ophiocordycipitaceae |
|
|
|
|
|
| 屬 | 蛇形蟲草屬 *Ophiocordyceps* |
|
|
|
|
|
|
|
| 種 | **蟲草 *O. sinensis*** |
|

 |
|
| 二元學名 |
| ***Ophiocordyceps sinensis***(Berk.) G.H.Sung, J.M.Sung, Hywel-Jones & Spatafora (2007) |
|
|
|
|
|
|
|
|
|
|
|
|
|
|
| 別名 |
| *Sphaeria sinensis* Berk. (1843)
*Cordyceps sinensis* (Berk.) Sacc. (1878) |

**冬蟲夏草**（粵拼：dung1 cung4 haa6 cou5；學名：*Cordyceps sinensis*），又叫**蟲草**、**冬蟲草**，係種名貴中藥，原產中國西藏一帶，而家喺西藏、雲南、青海、四川、貴州同甘肅等省都搵到。

佢既唔係蟲又唔係草，係昆蟲同真菌嘅結合體。實質係隻真菌。

樣
-

其中蟲體長3～5cm，粗約5mm，外殼黃白或金黃，蟲體有環紋，好脆兼易斷。草體長約4～11cm，柄上有嚿圓柱形頭，表面生咗好多子囊殼，入面有好多傳宗接代嘅子囊孢。

藥用
--

蟲草喺醫學嚟講，有「功同人參」嘅講法。喺中醫角度嚟講，有滋肺補腎、止咳化痰、止血嘅功效。可以醫到肺結核、陽痿遺精同埋腰膝酸痛呢啲症狀，亦有抗癌細胞增生嘅功能。但係價錢比較貴。

睇埋
--

* 蟲草花

有關嘅書
----

* 中国少年儿童百科全书 自然·环境 第414－415页　浙江教育出版社 ISBN 7-5338-1946-2/G·1942


|  |  |
| --- | --- |
| Stub icon | 呢篇**冬蟲夏草**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |